RTCG - Radio Televizija Crne Gore - Nacionalni javni servis :: Društvo :: Kina će i dalje stipendirati CG studente\nDŽIVEI I ŠEHOVIĆ 16. 02. 2017. 13:25 >> 13:08 0\nDŽIVEI I ŠEHOVIĆ\nKina će i dalje stipendirati CG studente\nPotpisivanjem sporazuma o obrazovanju između Crne Gore i Kine, definisaće se okviri koji će doprinijeti još kvalitetnioj saradnji u obrazovnom sistemu, saopštio je ministar prosvjete Damir Šehović.\nOn je, kako je saopšteno iz Ministarstva prosvjete, danas razgovarao s ambasadorom Kine Cui Dživeijem o nastavku aktivnosti na razmjeni i stipendiranju crnogorskih studenata, unapređenju saradnje u oblasti visokog obrazovanja i istraživanja i zajedničkih projekata.\nŠehović je izrazio zadovoljstvo zbog prilike da u toku svog mandata unaprijedi odnose Crne Gore i Kine.\n“Ministar je istakao da se tradicionalno dobra saradnja dviju država ogleda kroz istorijski važne projekte u oblasti infrastrukture koje prati plodna saradnja na polju kulture i obrazovanja”, navodi se u saopštenju.\nŠehović je rekao da postoji velika zainteresovanost mladih ljudi iz Crne Gore za usavršavanje u Kini i istakao značaj razmjene studenata i saradnje univerziteta dviju država.\nDživei pohvalio dosadašnju saradnju u oblasti obrazovanja i istakao da će Vlada Kine nastaviti stipendiranje crnogorskih studenata i ulaganje u naš obrazovni sistem.\n“On se saglasio sa ministrom Šehovićem da je interesovanje crnogorskih studenata za kinesku kulturu veliko o čemu svjedoči preko 400 polaznika Instituta Konfučije u Podgorici, veliki broj mladih koji se usavršavaju u NR Kini, kao i povezanost crnogorskih univerziteta sa kineskim”, navodi se u saopštenju.\nDživei je naglasio da će se zajedničkim naporima i aktivnom radom na tekstu Sporazuma značajno proširiti polje saradnje.\nDamir Šehović Cui Dživei


Poruka ambasadora Japana\nDobrodošli na sajt Ambasade Japana u Republici Srbiji i u Crnoj Gori,\nProšle su dve godine od jula 2015. kada sam stigao u Beograd na mesto ambasadora Japana u Srbiji, i u Crnoj Gori. Kao japanski diplomata, uživam u prijateljskom odnosu između Japana i vaših dveju zemalja, jer su ljudi veoma ljubazni i zainteresovani za našu zemlju. Međutim, imamo još mnogo prostora za razvoj naših odnosa, posebno u oblasti ekonomske saradnje i razmene ljudskih resursa. Imajući sve to u vidu, vredno sam radio unapređenju bilateralnih odnosa, i želeo bih da vam predstavim napredak koji smo postigli ovih dana.\nU vezi sa Srbijom, u junu ove godine u poseti je bila misija JETRO (Japan External Trade Organization), a rezultat je da sada više japanskih kompanija razmišlja o mogućnostima investiranja u Srbiju u budućnosti. JTI, Panasonik i Hi-lex već su realizovali direktne investicije posle 2007. godine, uživajući u bezbednoj sredini, dobroj i jeftinoj radnoj snazi, politici promocije stranih investicija od strane Vlade Srbije, održavajući dobar nivo posla i gradeći dobar odnos sa lokalnim zajednicama. A ove godine je kompanija Jazaki otvorila fabriku u Šapcu. Ekonomski i industrijiski odnosi između Japana i Srbije su se na ovaj način značajno produbili, i očekuje se još veći napredak u budućnosti.\nSa Crnom Gorom smo prošle godine obeležili desetogodišnjicu diplomatskih odnosa. U septembru je organizovana i poseta državnog ministra inostranih poslova Japana, gospodina Takisawe, a održavali smo razne kulturne događaje poput izložbe japanskih lutaka, revije japanskih filmova, demonstracije kaligrafije tokom cele prošle godine. Zahvaljujući inicijativi ambasadora Crne Gore u Japanu, njegove ekselencije gospodina Mirkovića, 13. juna 2017. godine otvoren je i „Japanski ugao“ u Podgorici, mesto na kome će japanska kultura biti intenzivnije predstavljena državljanima Crne Gore. Tom prilikom naša Ambasada je poklonila osamdesetak knjiga o Japanu u cilju unapređenja razumevanja.\nKako se približavamo Olimpijadi i paraolimpijadi u Tokiju 2020. godine, Ambasada Japana radi na promociji sportske razmene sa drugim zemljama. Tako je grad Kašivazaki u Nigata prefekuturi registrovan kao “grad domaćin” srpskog i crnogorskog vaterpolo tima, a grad Hofu u Jamaguči prefekuturi kao domaćin srpskog odbojkaškog tima. Gradonačelnik Hofua, gospodin Macuura i njegova delegacija posetili su Srbiju u aprilu ove godine, a u junu je Kašivazaki pozvao ekipe iz obe zemlje da razgledaju njihov grad. Na ovaj način već je počela razmena ljudi na polju sporta. Srbija i Crna Gora imaju jake timove u sportovima sa loptom, ali mi je posebno drago što su ovde veoma popularne i japanske borilačke veštine, gde takođe imamo veoma aktivnu saradnju. Tokom godinu dana potpisali smo sa Džudo savezom Srbije ugovor o donaciji za nabavku tatami podloga, a već smo obezbedili tatami podloge za Aikido Dođo Taka iz Niša.\nSvi znamo da su Republika Srbija i Crna Gora važne zemlje za stabilnost i mir u regionu i na Balkanu. Imajući to u vidu, mi podržavamo zalaganje obe vaše zemlje u daljem procesu evrointegracija, i pokušavamo da, preko projekata podrške osnovnim potrebama stanovništva u oblasti obrazovanja, zdravstva, zaštite životne sredine, pružimo podršku naporima vaših dveju zemalja u daljem procesu društvenog i ekonomskog razvoja.\nDragi prijatelji Japana, trudiću se da i dalje intezivno radim na unapređenju prijateljskih odnosa između Japana i vaše dve zemlje. Zbog toga vas pozivam da podržite aktivnosti Ambasade Japana u Republici Srbiji i u Crnoj Gori.\nOtvaranje „Japanskog ugla“ u Podgorici


UniCredit u Bosni i Hercegovini tržišni lider za finansiranje trgovine i prvi u kategoriji ''Najboljih usluga'' prema Euromoney istraživanju\nUniCredit globalni tržišni lider za finansiranje trgovine i vodeći za “Sve usluge”, “Proizvode/Plaćanja” i “Sveukupno izvršenje” prema novoj rang lista Najboljih usluga.\nNa osnovu istraživanja o finansiranju trgovine za 2018.godinu ''Trade Finance Survey 2018'' koje je proveo Euromoney, UniCredit je ukupno ponio 21 titulu, zauzimajući poziciju tržišnog lidera za regiju Centralne i istočne Europe, Italije i još 7 europskih država. Osim titule vodećeg pružatelja usluga finansiranja trgovine UniCredit je zauzeo vodeću poziciju i u novoj kategoriji ''Najbolje usluge''.\nU Bosni i Hercegovini UniCredit Bank i ove godine je ponijela titulu tržišnog lider za finansiranje trgovine te zauzela prvu poziciju na listi Najboljih usluga.\nKao rezultat istraživanja, koje se sprovodi već sedam godina, osim u Bosni i Hercegovini, UniCredit je titulu tržišnog lidera za finansiranje trgovine ponio i u Italiji, Centralnoj i istočnoj Europi, Bugarskoj, Hrvatskoj, Mađarskoj, Rumuniji, Srbiji i Turskoj, dok je u kategoriji 'Najbolje usluge'' prvu poziciju ponio još u Bugarskoj, Hrvatskoj, Mađarskoj, Rumuniji, Srbiji i Rusiji.\nRang lista je postavljena na osnovu povratnih informacija od preko 7.255 korporativnih klijenata (skoro duplo više nego prethodne godine) te oslikava kontinuiranu izvrsnost UniCredita u segmentu finansiranja trgovine. Oslanjajući se na odlično poznavanje ključnih evropskih tržišta, proizvoda i posvećenost inovacijama i široko rasprostranjenoj geografskoj pokrivenosti, usluge finansiranja trgovine UniCredita su sve naprednije.\nGianni Franco Papa, generalni menadžer UniCredita, je izjavio: “Izuzetno sam ponosan što su Euromoney i korporativni klijenti proglasili UniCredit za Najboljeg globalnog pružaoca usluga finansiranja trgovine u čak tri važne kategorije. Ova priznanja jasno odražavaju našu snažnu fokusiranost na zadovoljavanje potreba klijenta, punu posvećenost inovacijama i rastuću snagu naše međunarodne mreže. Povezujemo klijente širom svijeta, nudeći im transparentna i jednostavna rešenja za sve njihove potrebe kada je u pitanju finansiranje trgovine – čak i one najsloženije slučajeve.“\nBanka nastavlja da ulaže u inovacije kada je finansiranje trgovine u pitanju, a posebno uzimajući u obzir da je jedan od osnivača blockchain konzorcijuma - we.trade (ranije Digital Trade Chain). Takođe će UniCredit nastojati unaprijediti svoju međunarodnu pokrivenost, što dokazuje i najskorije otvorena poslovnica u Abu Dhabiju, kako bi kreirala nove mogućnosti i usluge za klijente na svojim ključnim europskim tržištima.


Indonezija razmatra otvaranje velikog distributivnog centra u Leskovcu - Edukaplus\nIndonezija razmatra otvaranje velikog distributivnog centra u Leskovcu\n| Izvor: JUGpress\nPredsednik Regionalne privredne komore Leskovac (RPKL) Goran Jović rekao je za „JUGpress“ da je ambasador Indonezije, prilikom nedavne posete Leskovcu, pokazao interesovanje za otvaranje velikog distributivnog centra za jugoistočnu Evropu upravo na ovom prostoru.\n– Način na koji su odabrali da to bude okolina Leskovca i Leskovac ne mogu sada da komentarišem, ali i predsednik Republike Srbije Tomislav Nikolić je imao razgovore sa zamenikom ministra spoljnih poslova Indonezije, kada su, načelno, i o tome razgovarali. To smo saznali od indonežanskog ambasadora u Srbiji. Razgovrali su i o mogućnostima boljeg povezivanja poljoprivrednika Indonezije i Srbije – rekao je Jović.\nOn je objasnio da bi roba iz tog budućeg distributivnog centra odlazila za jugoistočnu Evropu, Mađarsku, bivše jugoslovenske republike, Albaniju, Grčku, Tursku, pa i Bugarsku, Moldaviju i neki deo afričkih zemalja.\n– Izabrana je pozicija ovde jer se završava Koridor 10 i solunska luka bi bila glavna baza distribuiranja te robe morskim putem, a završava se i auto-put, Kinezi ulažu u prugu, a imamo blizinu i sofijskog, skopskog i niškog aerodroma, s tim da bi se niški aerodrom još više aktivirao kroz kargo letove – objašnjava Jović.\nPo njegovim rečima predlog je da se nađe odgovarajući prostor ili neka firma, sa stopostotnim vlasništvom, sa rešenim imovinsko-pravnim odnosima. Jović kaže da su ovakve informacije tražene od RPKL i da su dostavljene u ambasadu Indonezije „kako bi mogli da razmatraju mogućnost da u narednoj godini imaju u planu formiranje jednog logističkog centra“.\n– Mogućnosti su jako velike i treba ih iskoristiti s obzirom da bi se odavde distribuirala roba i u susedne zemlje, što bi uposlilo veliki broj radnika i na taj način omogućio veći transport i cirkulacija robe, tako da bi Leskovac postao jedan od ključnih centara za distribucije sve robe koja je na ovom tržištu. Posebno je tu u pitanju začinska roba, začini sa Dalekog istoka, naravno i tekstil, ali i sve ono što se može naći u Indoneziji u proizvodnji. Zanimljivo je i to da su Indonežani zainteresovani za neke naše proizvode i što se tiče hrani, a i namenske proizvodnje, jer imaju najrazuđeniju obalu na svetu koju trebaju da kontrolišu, tražili su i padobranska platna, uniforme, što bismo usmerili prema „Yumcu“ i nekim drugim firmama koje se bave ovim poslovima – kaže on.\n– Zainteresovani su i za lekove, interesuje ih fabrika „Zdravlje“, kao i ovdašnja kozmetika, videćemo šta će se dalje desiti sa „Nevenom“, hoće li ova fabrika moći da podmiri tu potražnju koju će oni imati. Njima bi odgovaralo da I robu iz Srbije dalje distribuiraju u Indoneziju i deset azijskih zemalja – objašnjava Jović.


Portal DIGI YOUTH na koji ste naišli, vjerovatno u vašoj potrazi za resursima o digitalnim alatima i online učenju, kreirala je i vodi ga Jugoistočna evropska mreža mladih (SEEYN). Vizija je bila da se kreira mjesto gdje bi omladinski radnik, trener, edukator ili mlada osoba, mogao da nađe teorijske i praktične inpute o digitalnim alatima u vezi sa omladinskim radom i neformalnim obrazovanjem.\nTakođe, namjera je da se pruži prostor zajednici koja je zainteresovana za upotrebu i stvaranje digitalnih alata za omladinski rad i neformalno obrazovanje, kako bi rasli zajedno sa rastom sadržaja ovog portala.\nDIGI YOUTH portal je dio projekta „Youth Work in Progress“, podržan od strane EU kroz Erasmus + program, ali ovo nije prva inicijativa koju je SEEYN imao u oblasti digitalnog omladinskog rada i e-učenja u neformalnom obrazovanju.\nSadržaj ovog portal\nNa početnoj stranici ćete primjetiti da postoje dvije glavne teme koje su obuhvaćene - online učenje i digitalni alati.\nOnline učenje obuhvata informacije koje su vam potrebne ako želite da kreirate online obrazovni sadržaj, bilo da planirate webinar na određenu temu, online kurs ili kreirate složenu platformu za učenje putem interneta. Ovdje SEEYN nudi razumijevanje i pristup on-line učenju u neformalnom obrazovanju, dijele sopstvena iskustva organizacija članica i partnera, daju nekoliko tehničkih savjeta i trikova, ali i pozivaju zajednicu omladinskih radnika, trenera za omladinski rad, nastavnika i stručnjaka da dijele njihova iskustva i poglede na tu temu.\nDigitalni alati nude resurse koji bi vam mogli biti od pomoći ako želite da obogatite svoje aktivnosti online i off-line digitalnim alatima. Ovdje možete pronaći odgovore na sledeća pitanja „Zašto koristiti digitalne alate u omladinskom radu i neformalnom obrazovanju?“ ili „Kako da izaberem odgovarajući alat za svoju aktivnost?“. U slučaju da vam treba inspiracija za odabir određenog alata, na raspolaganju vam je Toolbok digitalnih alata.\nPortal DIGI YOUTH rezultat je zajedničkih napora partnera uključenih u projekat „Youth Work in Progress“:\nIntercultural Association NUR\nVojvodina Enironmental Movement\n#erasmus+ #SEEYN #youthworkinprogress\nMore in this category: « Poziv za ESC volontera u Švedskoj – ESC in the City of Sundsvall, Sweden\tSALTO SEE Konsultativni sastanak, Veles »


"Nije fer da biramo između zemlje i kluba" - B92.NET\nSport / Olimpizam 3\n"Nije fer da biramo između zemlje i kluba"\nHokejaš Vašingtona Aleks Ovečkin nezadovoljan je odlukom NHL da ne dozvoli igračima da učestvuju na Zimskim olimpijskim igrama u Pjongčangu naredne godine.\n"Želeo sam da izdam saopštenje kako niko ne bi pogrešno shvatio šta želim da kažem. Olimpijske igre su u mojoj krvi i svi znaju koliko volim svoju zemlju (Rusiju). Odmalena sam želeo da igram u NHL i igram, a hokejaši iz te lige su učestvovali na Igrama. Nikada nismo morali da biramo između kluba ili svoje zemlje. Volim Kapitalse i saigrače isto koliko volim i svoju zemlju i znam da i ostali NHL igrače isto misle. Ne bi trebalo da budemo u ovakvoj poziciji, da moramo da biramo", naveo je Ovečkin.\n"Našim zemljama nije dozvoljeno da nas pozovu u tim. Svi koji želimo da idemo smo na gubitku, kao i ljubitelji hokeja. NHL igrači na Olimpijskim igrama su dobri za hokej ali i za same Igre. Grozno je što nećemo igrati tamo", naveo je šesti najbolji strelac NHL lige. Ovečkin (31) je prošle sezone u 82 utakmice u regularnom delu postigao 33 gola i imao je 36 asistencija, a u plej-ofu je postigao pet golova uz tri asistencije.\nOn je u 12 sezona u Kapitalsima u 921 utakmici u regularnom delu postigao 558 golova uz 477 asistencija, a u plej-ofu u 97 utakmica postigao je 46 golova uz 44 asistencije. "U ovo doba godine uvek sam koncentrisan na moj drugi dečački san, a to je da osvojim Stenli kup. Uzbuđen sam što su počele pripreme i vreme za priču je završeno", rekao je Ovečkin.


Cena bitkoina opet iznad 40.000 dolara › Made-in-Germany.rs\nVrednost najpopularnije virtuelne valute, bitkoina, ponovo je prešla granicu od 40.000 dolara, javlja portal investing.com koji prati kretanja na tržištima kriptovaluta u realnom vremenu.\nPrema podacima sa ovog portala, bitkoinom je juče trgovano na nivou od 40.187 dolara, što predstavlja skok vrednosti za 6,59 procenata u odnosu na prethodno zabeleženu cenu.\nTri nedelje unazad cena vodeće svetske kriptovalute se našla na nivou manjem od 38.000 dolara, ostavši tu nakon prethodnog kratkotrajnog uzleta, kada je po prvi put u svojoj istoriji dostigla nivo od preko 40.000 dolara.\nVrednost bitkoina je prošlog meseca premašila 41.000 dolara, zabeleživši novi apsolutni rekord, ali je posle toga pala ispod 40.000 dolara po kovanici.\nOd MiG na 07/02/2021 / AKTUELNO / Ostavite komentar\nRestitucijom se vraća 15 posto vrednosti oduzete imovine


NSinfo: "Postojećim zadrugama 100.000 evra, novim 50.000 evra"\n"Postojećim zadrugama 100.000 evra, novim 50.000 evra"\nMinistar u Vladi Srbije zadužen za regionalni razvoj Milan Krkobabić izjavio je u Pirotu da će Vlada Srbije uložiti u razvoj postojećih zadruga\ndo 100.000 evra, a za osnivanje novih zadruga do 50.000 evra.\n"Sredstva su namenjena za unapredjenje finalnih faza prerade, za kupovinu osnovnih sredstava poput višegodišnjih zasada i osnovnih stada", rekao je Krkobabić na sastanku sa zadrugarima u prostorijama Pirotskog upravnog okruga.\nKrkobabić je rekao da novac koji će zadruge dobiti neće moći da bude korišćen za pokriće gubitaka i "silne dubioze" koje postoje u pojedinim zadrugama.\nOn je kazao da će Vlada Srbije u saradnji s Nacionalnom službom za zapošljavanje omogućiti zapošljavanje u zadrugama najmanje po jednog mladog stručnjaka.\n"Platu tih mladih agronoma ili inženjera poljoprivrede finansiraće Vlada Srbije, oni neće biti na teretu zadruga", izjavio je Krkobabić.\nPrema njegovim rečima, o dodeli sredstava zadrugama odlučivaće posebne komisije, ali u njima prvi put dominantnu ulogu neće imati ljudi iz ministarstava.\n"U komisijama će se nalaziti predstavnici nadležnih ministarstava, Zadružnog saveza Srbije i Zadružnog saveza Vojvodine, Odbora za selo Srpske akademije nauka i umetnosti, i poljoprivrednih fakulteta", rekao je Krkobabić.\nKrkobabić je rekao da će do kraja godine na području Pirotskog upravnog okruga biti osnovana najmanje jedna nova zadruga i revitalizovana jedna postojeća.\n"Želimo da povežemo male poljoprivredne proizvodjače, koji ovde na jugu Srbije imaju do tri hektara zemljišta i da od njih napravimo značajne robne proizvodjače. To su tendencije u svim evropskim zemljama", rekao je Krkobabić.\nOn je kazao da u Srbiji postoji 1.500 zadruga, a 1.100 njih je ove godine podnelo bilans.\nKrkobabić je kazao da stanje u zadrugama trenutno nije sjajno, ali da medju njima ima onih koje postižu izvanredne rezultate.\nSastanku u Pirotskom upravnom prisustvovala je i predsednica Pirotskog upravnog odbora Dragana Tončić i predsednik Zadružnog saveza Srbije Nikola Mihailović.\nizvor: Beta, foto: ilustracija, NSinfo\n... ap vojvodina, ekonomija, Novi Sad, poljoprivreda, privreda, srbija, ulaganje, zadruge


Prijava protiv lica iz Srbije: Uprkos zabrani ušao u Crnu Goru – Borba\nPolicija u Bijelom Polju podnijela krivičnu prijavu protiv sveštenog lica A.V. (62) iz Republike Srbije zbog krivičnog djela nepostupanje po zdravstvenim propisima za suzbijanje opasne zarazne bolesti.\nOn je, juče oko 21,00 čas zaustavljen od strane policije kada je utvđeno da je došao iz Republike Srbije oko 15,00 časova pješice prugom.\nS obzirom da se radi o stranom državljaninu koji je nelegalno prešao državnu granicu i ušao u Crnu Goru za njega je Uprava za inspekcijske poslove odredila samoizolaciju u trajanju od 14 dana.\nOvo lice je postupilo suprotno naredbi Ministarstva zdravlja za preduzimanje privremenih mjera za sprečavanje i unošenja u zemlju, suzbijanje i sprečavanje korona virusa i uprkos zabrani ušlo u Crnu Goru.


Koowheel S36 bluetooth urban cena, cene Srbija, prodaja Beograd Novi Sad Niš\nKoowheel S36 bluetooth urban cene\nTrenutno nemamo slike za Koowheel S36 bluetooth urban\nEPonuda nije internet prodavnica već Vam omogućava da brzo i lako nađete Koowheel S36 bluetooth urban po najjeftinijoj ceni. Naš cilj je da kupci budu što bolje informisani o ponudi Koowheel S36 bluetooth urban na tržištu Srbije. Vrlo lako nalazite željeni proizvod za kategoriju Balans skuteri cene, ne morate da lutate od sajta do sajta za Koowheel Balans skuteri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Koowheel S36 bluetooth urban sa PRODAVCEM. EPonuda ne može da garantuje potpunu tačnost specifikacije i slika za Koowheel S36 bluetooth urban. Pre kupovine, podatke za Koowheel S36 bluetooth urban proverite na sajtu PROIZVOĐAČA.


Obaveštenje Opštinske uprave – Palanačke novine\nU skladu sa državnim Programom obnove za korisnike oštećenih i porušenih porodičnih stambenih objekata, koji je sastavni deo Uredbe o utvrđivanju državnog programom obnove za korisnike oštećenih i porušenih porodičnih stambenih objekata („Sl.glasnik RS“ broj 116/2014), (u daljem tekstu: Uredba),\nOpštinska uprava Opštine Smederevska Palanka daje sledeće\nKorisnici oštećenih i porušenih porodičnih stambenih objekata (u daljem tekstu: podstanari), imaju pravo na dobijanje bespovratnih novčanih sredstava u visini od 24.000,00 dinara do 144.000,00 dinara, u zavisnosti od kategorije oštećenja objekta koji su koristili (od I do VI kategorije).\nPodstanari mogu ostvariti pravo na dobijanje bespovratnih novčanih sredstava pod sledećim uslovima:\n-Da je šteta na objektu u kome je podstanar stanovao prijavljena u skladu sa Zakonom o otklanjanju posledica poplava u Republici Srbiji, zaključno sa ZO. julom 2014. godine, a najkasnije do 11. novembra 2014. godine (15 dana od dana stupanja na snagu Uredbe);\n-Da je podstanar u objektu koji koristi, stalno i svakodnevno živeo u trenutku poplave, odnosno nastanka štete (ova činjenica se dokazuje overenom izjavom sa 2 svedoka, računima za struju, overenom izjavom sekretara Mesne zajednice itd.);\n-Da je podnosilac prijave, odnosno podstanar koristio objekat na osnovu Ugovora ili odgovarajućeg akta vlasnika (Rešenje, Odluka);\n-Da podstanar imao prebivalište na adresi gde se nalazi oštećeni stambeni objekat (ova činjenica se dokazuje Uverenjem o prebivalištu koje izdaje MUP RS);\n-Da je za predmetni stambeni objekat za koji je prijavljena šteta od poplave sačinjen zapisnik Komisije za procenu štete, u kome je utvrđena kategorija oštećenja stambenog objekta;\n-Da vlasnik objekta na tom objektu nije ostvario pravo na državnu pomoć zbog oštećenog stambenog objekta;\n-Da podstanar nije ostvario pravo na državnu pomoć zbog porušenog, odnosno oštećenog stambenog objekta.\nU Smederevskoj Palanci, ZO. oktobar 2014. godine\nNAČELNIK OPŠTINSKE UPRAVE OPŠTINE SMEDEREVSKA PALANKA\nSrećni Vam predstojeći praznici\nNext story 63. sednica Opštinskog veća\nPrevious story „Festival novih teatarskih formi“ od 3. do 9. novembra


Dinar ojačao - Naslovi.net vesti\nDinar ojačao prema evru 0,2 odsto, srednji kurs 100,8199 dinara za jedan evro, objavila Narodna banka Srbije.\nPrema zvaničnom srednjem kursu, jedan evro košta 20 para manje nego juče. Teme: kurs dinara Institucije: Narodna banka... »\nSrednji kurs u četvrtak 100,82 dinara za evro\nBEOGRAD - Dinar će sutra biti jači prema evru za 0,2 odsto, tako da će srednji kurs biti 100,8199 dinara za jedan evro, objavila je Narodna banka Srbije (NBS).\nPrema zvaničnom srednjem kursu NBS, jedan evro koštaće oko 20 para manje nego danas, kada je srednji kurs 100,9954 dinara za evro. Narodna banka Srbije je ove godine na međubankarskom deviznom tržištu prodala 30 miliona evra i... »\nZa jedan evro sutra 100,82 dinara\nBeograd -- Dinar će sutra biti jači prema evru za 0,2 odsto, tako da će srednji kurs biti 100,8199 dinara za jedan evro, objavila je Narodna banka Srbije (NBS).\nDinar oslabio, kurs 100,9954\nBEOGRAD - Dinar danas slabiji prema evru za 0,66 odsto, tako da je srednji kurs 100,9954 dinara za jedan evro, objavila je Narodna banka Srbije (NBS). Prema zvaničnom srednjem kursu NBS (www.nbs.rs), jedan evro košta 66 para više nego juče, kada je srednji kurs bio 100,3192 dinara za evro. Narodna... »\nBEOGRAD, 6. jula 2011. (Beta) - Dinar je u sredu slabiji prema evru za 0,66 odsto, tako da je srednji kurs 100,9954 dinara za jedan evro, objavila je Narodna banka Srbije (NBS). Prema zvaničnom srednjem kursu NBS (www.nbs.rs), jedan evro košta 66 para više nego prethodnog dana, kada je srednji kurs... »\nDinar slabiji za 68 para prema evru\nDinar je danas oslabio za 0,7 odsto ili 68 para i zvanični srednji kurs je 100.9954 dinara za evro, objavila je Narodna banka Srbija.\nNa mesečnom nivou dinar je slabiji za 2,9 odsto, a na godišnjem jači za 3,1 odsto. Dinar je od početka ove godine imao najveću vrednost 23. maja, kada je srednji kurs bio 96,7007 dinara za jedan evro, a najmanju 6. januara kada... »\nDinar će danas biti slabiji prema evru za 0,66 odsto, tako da će srednji kurs iznosit 100,9954 dinara za jedan evro, objavila je Narodna banka Srbije.\nPrema zvaničnom srednjem kursu NBS, jedan evro koštaće 66 para više nego danas, kada je srednji kurs 100,3192 dinara za evro. Dinar ponovo u padu Narodna banka Srbije je ove godine na međubankarskom deviznom tržištu prodala 30... »\nDinar slabiji za 68 para\nBEOGRAD - Dinar će oslabiti za 0,7 odsto ili 68 para i zvanični srednji kurs će biti 100.9954 dinara za evro, objavila je Narodna banka Srbija.\nNa mesečnom nivou dinar će biti slabiji za 2,9 odsto, a na godišnjem jači za 3,1 odsto. Dinar je od početka ove godine imao najveću vrednost 23. maja, kada je srednji kurs bio 96,7007 dinara za jedan evro, a najmanju 6. januara... »


PROJEKTI MLADIH U UGLjEVIKU :: Semberija INFO ::\nPROJEKTI MLADIH U UGLjEVIKU\nOpština Ugljevik i Fondacija „Mozaik“ iz Sarajeva potpisali su danas sedam ugovora sa neformalnim grupama mladih u okviru Omladinske banke Ugljevik čija je ukupna vrijednost 15.540 KM.\nNačelnik Ugljevika Vasilije Perić potpisao je i aneks postojećeg memoranduma između ove opštine i „Mozaika“ u kome se izdvajaju dodatna sredstva za projekte ove godine u iznosu od 1.980 KM.\nPerić je istakao da opština Ugljevik podržava ovakve inicijative i na taj način poboljšava potrebe svih građana a posebno mladih ljudi.\n"Preko neformalnih grupa mladih finansiramo projekte koji su oni sami predložili, a od njih će imati koristi svi građani", rekao je Perić.\nOn je ocjenio dobrom saradnju sa Fondacijom „Mozaik“ i dodao da će putem Omladinske banke Ugljevik izvdvojiti značajni dio materijalnih sredstava kako bi se finansirali svi projekti mladih ljudi.\nAsistent programa Omladinske banke Fondacije „Mozaik“ Sanja Kojić rekla je da se iz budžeta ove fondacije za navedene projekte izdvaja 3.792 KM a ostatak je od lokalne zajednice i Omladinske banke.\n"Djelujemo u 42 opštine BiH, u prvom pozivu, u kojem su aplicirani i ovih sedam projekata koje je danas potpisano, bilo je na nivou 37 Omladinskih banaka apliciranih 335 projekata i 35 mikrobiznisa", rekla je Kojićeva.\nOna je naglasila da je trenutno otvoren drugi poziv za Omladinsku banku Ugljevik gdje je raspoloživ fond za mirkobiznise 2.000 KM što implicira da postoji šansa da se jedan preduzetnik registuje ili registruje svoje poljoprivredno gazdinstvo.\nProjekti koji su danas potpisani su: „Vrtni kamin na vidikovcu Lazića Brdo“, „Izgradnja interatkivnog poligona za djecu na gradskom trgu Ugljevik i nabavka mobilijara“, „Naše selo čita“, Učionica po mjeri“, „Uređenje pješačko biciklističke staze na brdu Kose“, „e-Učionica“ i „Basket u selu“.


Epidemiolog Predrag Kon upozorio je da ukidanje vanrednog stanja ne znači da građani treba u velikoj meri da promene ponašanje te da i dalje ostaje ključno sprečavanje kontakata, kako virus ne bi mogao da opstane.\n"To što će biti ukinuto vanredno stanje nije promena celog sveta. Mi smo sprečavali kontakte, to treba da nastavimo da radimo. Sad se to zove izbegavanje kontakta, posebno sa starijima od 65 godina i hroničnim bolesnicima. Ti kontakti omogućavaju virusu da opstane, što ih manje imamo, kraće će trajati cirkulacija virusa", rekao je Kon za RTS.\nSkupština Srbije razmatra u toku dana Predlog odluke o ukidanju vanrednog stanja koji je podnela Vlada Srbije.\nKon ističe i da građani treba da imaju na umu da je gradski saobraćaj, koji će početi da funkcioniše 8. maja, i dalje praktično zabranjen, jer treba da ga koriste prvenstveno zaposleni, da bi stigli na posao, što je sada osnovni prioritet.\nNavodi da bi zato trebalo tako i da se ponašamo, jer je veliki broj ljudi ostao osetljiv, ali rezultati istraživanja će pokazati kakvo je tačno stanje.\nBeograd: Kafica uz dezinficijens za ruke\n"Nije nemoguće, ali je sasvim sigurno da je, ako je postojao, u cirkulaciji bio sporadično. Da je bio masivno prisutan, mi bismo ga otkrili ranije, znali bismo po broju onih koji su bili sa oboljenjiima sličnim gripu, a to se nije posebno videlo", rekao je Kon za RTS.\nKon je istakao da još nije doneto rešenje o otvaranju granica i da će se verovatno tražiti da budu testirani oni koji ulaze u zemlju, dok će mere karantina ili izolacije zavisiti od rezultata testa.\nKrizni štab: Prvi put broj zaraženih ispod dva odsto


1 B QK TJ5\nYSE D3M S\n6 2 H 627\nKompanija RENNER Italia angažovana je na realizaciji projekta „TREE OF LIFE” (DRVO ŽIVOTA) koji predstavlja zaštitni znak predstojećeg sajma EXPO MILANO 2015.\nKompanija Renner Italija je izuzetno ponosna zbog važnog poziva, koji je dobila za učešće u realizaciju zahtevnog projekta „TREE OF LIFE” (DRVO ŽIVOTA), koji predstavlja simbol nacionalnog preporoda.\nDRVO ŽIVOTA je zaštitni znak italijanskog paviljona na predstojećem sajmu EXPO MILANO 2015. koji će se održati od 1. maja do 31. oktobra 2015. godine.\nRenner je kompanija koja je izabrana, da svojim premazima na vodenoj bazi, koji su dobro poznati po svom izuzetnom kvalitetu i trajnosti, ofarba impresivnu drvenu konstrukciju koja predstavlja pomenutu manifestaciju.\nKompletna konstrukcija ove drvene strukture, ukupne visine od 35 metara, izrađena je od drveta ariš i ima ukupnu površinu od 3000 m².\nIkona sajma ukupne težine od 70 tona, biće pozicionirana u centru jezera Arena i predstavljaće simbol nacionalnog preporoda.\nRenner je za ovaj projekat izabrao transparentni vodeni ciklus površinske zaštite koji će zadovoljiti tri važna zahteva:\nobezbediti očuvanje i naglašavanje prirodne teksture drveta\nPOGLEDAJTE PROMOTIVNI FILM O REALIZACIJI PROJEKTA „TREE OF LIFE”


Suficit u robnoj razmeni Srbije i Velike Britanije - PKS-RPK Novi Sad\nRobna razmena Srbije i Velike Britanije prošle godine je izbosila 478 miliona dolara, od čega je Srbija izvezla robe za skoro 266 miliona dolara, čime je prvi put u razmeni s tom zemljom ostvarila suficit od 53,3 miliona dolara, rekao je 26. aprila 2017. godine potpredsednik Privredene komore Srbije (PKS) Miroslav Miletić.\n– Veliki potencijal nose prehrambena, automobilska i industrija nameštaja, IT sektor, medicinski turizam, rudarstvo, usluge – rekao je Miletić na konferenciji „Poslovati sa Velikom Britanijom – Bregzit – šansa ili ne?“.\nDodao je da je Srbija prošle godine povećala izvoz u Veliku Britaniju za 35 odsto u odnosu na godinu ranije. On je kazao i da očekuje da se nastavi trend rasta, i da se struktura izvozne robe Srbije proširi finalnim proizvodima.\n– Naš zajednički zadatak je da postojeće ekonomske veze proširimo i ojačamo otvarajući nova partnerstva između dve zemlje, a preduslov je između ostalog dodatni marketing i povezivanje s kompanijama koje imaju megamarkete – rekao je potpredsednik PKS.\nDirektor Sektora za ekonomske odnose sa inostranstvom PKS Nenad Đurđević rekao je da je Srbija januara i februara ove godine u Veliku Britaniju izvezla robe za 42,6 miliona dolara, što je za 19,2 odsto više u odnosu na isti period 2016, godine, ali je uvezla za 33,5 miliona dolara, što je povećanje od 24,8 odsto.\nBritanski ambasador u Srbiji Denis Kif kazao je da njegova zemlja ima privlačno tržište za preduzeća iz Srbije koja, s druge strane, britanskim firmama predstavlja kapiju za ulazak na tržište Balkana.\nU Velikoj Britaniji, naveo je Kif, rade mnoge srpske kompanije, pre svega u poljoprivredi, industriji nameštaja, IT sektoru i automobilskoj industriji.\n– Pažnju ćemo ubuduće usmeriti na četiri sektora – rudarstvo, finansijske i profesionalne usluge, automobilsku industrija i maloprodaju – rekao je Kif.\nDodao je da ta zemlja pomaže poslovanje srpskih firmi u Velikoj Britaniji, i da u Srbiji raste interesovanje za investiranje u toj zemlji.\nPotpredsednik Britansko-srpske privredne komore Tahir Hasanović podsetio je da je Velika Britanija peta najveća ekonomija na svetu, da ima veliko tržište i da je London najveći finansijski centar Evrope.\n– U Britaniji postoji velika srpska zajednica koja uspešno posluje – rekao je Hasanović.\nCilj zajedničke komore je da promoviše trgovinu i investicije i podrži srpske firme, kao što će ovih dana pomoći srpskim dizajnerima u nastupu na Nedelji mode.


Sat koji računa vreme pomoću lica - oradio.rs\nSat koji računa vreme pomoću lica\nSatovi još od 14. veka, kada su prvi put konstruisani, ograničavaju čoveka vremenom, te mu uglavnom služe da ga informišu o tome koliko kasni na neki sastanak. Sa napretkom tehnologije poboljšavala se i tačnost u računanju vremena, ali su satovi uglavnom zadržali svoj tradicionalni oblik.\nUpravo zbog toga i zbunjuje sat pod nazivom Patience, novi projekat japanskog studija za dizajn we+. Često se dešava da umetnici, u potrazi za savršenim dizajnom, odu predaleko, te potpuno izobliče prvobitni oblik i namenu proizvoda.\nIstina je da Patience pokazuje vreme, ali sa nekoliko važnih razlika: umesto brojeva i kazaljki koristi video koji prikazuje lica koja se pokreću, te ispuštaju zvuk koji liči na kucanja sata, gde desno oko pokazuje sate, a levo minute.\nIz agencije we+ nisu rekli da li će se sat ikada naći u prodaji, ili je samo deo umetničke postavke. Sigurno je da bi većinu potencijalnih kupaca naterao da se zapitaju šta nije u redu sa tradicionalnim satovima, kad moderan čovek želi da svoje vreme tumači na ovakakv način.


Neto profit "Tesle" prvi put premašio milijardu dolara - 100 Najvećih u Srbiji\nNeto profit “Tesle” prvi put premašio milijardu dolara\nJul 28, 2021 | Novosti\nAkcije ovog proizvođača su, nakon objave rezultata poslovanja, porasle oko 2 odsto, nakon zvaničnog radnog vremena Volstrita, preneo je CNBC. “Tesla” je prijavila 1,14 milijardi dolara neto dobiti za drugo tromesečje, naspram “samo” 104 miliona dolara zabeleženih u uporednom periodu lani.\nZarada iznosi 1,45 dolara po akciji, što je znatno iznad prognoza analitičara koji su u anketi Refinitiva predviđali 98 centi po akciji. Dodaje se da je ukupan prihod automobilskog sektora iznosio 10,21 milijardi dolara, a bruto marža od automobila dostigla je 28,4 odsto, što je više nego u bilo kom od poslednja četiri kvartala.\n“Tesla” je već ranije izvestio da je ukupno proizveo 206.421 električnih vozila i isporučio 201.250 jedinica tokom kvartala završenog 30. juna 2021.\nPrema pisanju CNN-a, ovo je osam stvari na koje su investitori obraćali pažnju u izveštaju “Tesle”:\n2. Kako stiče svoj profit? Analitičari Refinitiva su svakako očekivali da “Tesla” u svom aktuelnom izveštaju odgovori na ovo pitanje, odnosno da iznese podatke o prilagođenoj dobiti.\n3. Šta se dešava s bitkoinom? “Tesla” je prvo rekla da će početi da prihvata najpoznatiju kriptovalutu kao sredstvo plaćanja, a onda su povukli tu ideju iz ekoloških razloga. Posle su se oglasili da će, ipak, razmotriti ovo alternativno plaćanje. Transakcije bitkoinom mnoge ulagače čine nervoznim, posebno otkako mu je vrednost drastično pala.\n4. Šta se dešava s problemima u lancima snabdevanja? Sada je već opšte poznato da nestašica čipova, krucijalnih komponenti za automobile i razne druge uređaje, traje mesecima. Od toga direktno zavisi brzina oporavka auto-industrije, ali i svih proizvođača – ponaosob.\n5. Šta se zbiva s novim fabrikama u Teksasu (SAD) i Nemačkoj? Tesla ima dosadašnje rezultate u uspostavljanju i radu novih pogona mnogo brže od tradicionalnih proizvođača automobila. Ima fabriku u izgradnji u blizini Ostina (Teksas), koja će raditi SUV Model Y i na kraju Cybertruck pikap, kao i još jednu u blizini Berlina koja će služiti evropskom tržištu, ali tu mu je ogroman rival Volkswagen.\nOstala pitanja koja zanimaju ulagače su i koje su poslednje vesti u vezi sa Cybertruck pikapom, kakvi su planovi vezani za “Tesline” super-stanice za punjenje za druge kompanije usmerene na e-vozila, a zatim i kakvi su izgledi za autonomna vozila (bez vozača).


Itudis: "Svi po 25%" - Sportske.net\nItudis: "Svi po 25%"\nTrener CSKA Dimitris Itudis rekao je danas da je dobro što njegova ekipa nije glavni favorit za osvajanje titule, uz ocenu da svi učesnici fajnal-fora Evrolige Beogradu imaju podjednake šanse za osvajanje trofeja.\nTrener Madriđana Pablo Laso takodje je ocenio da je njegov tim imao dosta problema s povredama igrača tokom sezone, ali je rekao da je sada spreman, kompletiran i sa željom da se bori za trofej.\n"Bila je ovo teška godina za nas, ali sve prepreke smo svaldali do sada. Sada smo na dve utakmice od trofeja. Spremni smo, kompletirani i silno motivisani da se borimo za trofej", rekao je Laso koji ima priliku da Madriđanima donese 10. titulu u Evroligi.\nKošarkaš Real Madrida Luka Dončić dvaput zaredom proglašavan je za "Zvezdu u usponu" u izboru Evrolige. Slovenački košarkaš kazao je da bi za njega bila neverovtna sezona ukoliko sa Realom osvoji titulu prvaka Evrope, nakon što je to učinio sa reprezentacijom.\n"Osvojiti Evroligu nepunih godinu dana posle Evrobasketa sa Slovenijom bilo bi zaista neverovatno. Sezona je bila naporna, ali kada volite košarku, ništa nije teško. Potrebno je da samo izadjemo na teren i igramo košarku, da budemo koncentrisani", rekao je on.\nDončić je rekao da je preserećan što se fajnal-for igra u Beogradu i dodao da ne zna da li su mu predstojeće dve utakmice na fajnal-foru poslednje u Evropi.\n"Ne znam da li su poslednje, videćemo na kraju sezone. Pozivam beogradske navijače da nas podrže, svi znaju da sam ja navijač Zvezde. Dosta puta sam bio ovde u Beogradu kada sam bio mali, volim Beograd i za mene je ovo specijalno što sam ovde", rekao je Dončić.\nUtakmica CSKA i Real Madrida igraće se sutra od 21.00 u Beogradskoj areni.


Schneider Electric sa velikim planovima u 2016. godinu | mehatronika.gomodesign.rs\nKompanija Schneider Electric Srbija, lider u upravljanju energijom i automatizacijom, završava 2015. godinu zadovoljna ostvarenim rezultatima uprkos izazovima u ekonomskom i socijalnom ambijentu. Kompanija je tokom godine učestvovala u realizaciji projekata Makiš, trafo stanica Beograd 20, fabrika Vibac, autoput Crna Gora, zgrada Societe General banke i fabrike za prečišćavanje otpadnih voda Tivat. U narednoj godini, Schneider Electric planira da nastavi saradnju sa preduzećima od vitalnog nacionalnog značaja.\n„Godinu završavamo zadovoljni i sa uverenjem da ćemo naredne godine imati još bolje poslovne rezultate. Cilj nam je da nastavimo saradnju sa velikim preduzećima od nacionalnog značaja, kao i da nastavimo sa širenjem prodajne mreže. Takođe, za nas bi od velikog značaja bila i primena novih zakonskih rešenja iz oblasti građevinarstva, koja bi doprinela povećanju poslovne aktivnosti u tom sektoru. Nadamo se da će socijalni i ekonomski parametri koji se mogu odraziti na naše poslovanje ostati stabilni, kako bismo mogli da planiramo i blagovremeno ostvarujemo svoje poslovne aktivnosti“ istakao je Dragoljub Damljanović, generalni direktor kompanije Schneider Electric u Srbiji.\nADMS Softver, integrisano softversko rešenje za upravljanje električnim dirstributivnim sistemima kompanije Schneider Electric DMS NS, koja je ogranak Schneider Electrica u Novom Sadu, i ove godine, četvrti put za redom, je prema konsultanstkoj kući Gartner proglašen za najkvalitetniji i najbolji proizvod na svetu. Procena je da se ovim softverom zapravo upravlja potrošnjom električne energije u više od 75 miliona domova na 6 kontinenata, jer je ADMS softver (Advance Distribution Management System) instaliran u 136 kontrolnih centara u 54 elektrodistribucije. Poslednjih pet godina kompanija je naročito radila na popularizaciji softvera u Severnoj Americi i Australiji, pa je ovaj softver danas implementiran u više gradova: Philadelphia, Vancouver, Toronto, Raleigh, Burbank, Minneapolis, Denver, Lubbock, Austin, Pinville, Halifax, Melbourne, Canberra, Adelaide, Phoenix, Edmonton itd, kao i u mnogim državama Evrope i sveta: Italija, Engleska, Finska, Švedska, Norveška, Danska, Mađarska, Španija, Kina, Indija, Filipini, Ekvador, Saudijska Arabija, Farska Ostrva, Senegal itd


Olakšan život djetetu sa smetnjama u razvoju | Palelive.com\nPočetna Regija Foča Olakšan život djetetu sa smetnjama u razvoju\nOlakšan život djetetu sa smetnjama u razvoju\nFOČA – Centar za socijalni rad opštine Foča finansirao je sa 5.000 KM prilagođavanje porodične kuće Sanele i Gorana Danilovića specifičnim potrebama njihovog maloljetnog sina, koji ima višestruke smetnje u razvoju.\nSredstva su obezbijeđena posredstvom javnog konkursa za raspodjelu prihoda od igara na sreću iz prošle godine, saopšteno je iz Centra.\nZa kompletnu adaptaciju stambene jedinice bilo je potrebno 9.400 maraka, pa su za 5.000 KM urađeni grubi građevinski radovi, tako što je u kući Danilovića dograđena prostorija prilagođena potrebama djeteta, navode u Centru.\nOpština Foča učestvovala je u projektu tako što je oslobodila porodicu troškova dobijanja potrebnih dozvola, projektne i druge tehničke dokumentacije.\nPrethodni članakGrafit u čast Vojvode Stepe Stepanovića\nNaredni članakTelebak: Mladi niti uče, niti poznaju srpsku gramatiku


Gay-Serbia.com | EU osudila stav albanskog ministra o homoseksualcima\nEU osudila stav albanskog ministra o homoseksualcima\nbeta · EU · Odabrao: M · Dodato: 28. MAR 2012\nEvropska unija je osudila izjavu člana Vlade Albanije o tome da učesnike gej parade treba tući. Kancelarija EU u Tirani je u utorak saopštila da "oštro osuđuje svaki govor diskriminacije i svako podsticanje na mržnju ili nasilje".\nZamenik ministra odbrane Ekrem Spahiu je prošle nedelje izjavio da "pendrecima treba tući" one koji planiraju da učestvuju na prvoj Paradi ponosa (Gay Pride) koja se priprema u Tirani.\nPremijer Albanije je u ponedeljak ukorio tog člana svoje vlade i ocenio da je njegova izjava "neprihvatljiva" i da predstavlja "ispad". Albanske grupe za prava homoseksualaca planiraju da u Tirani javno proslave Međunarodni dan protiv homofobije, 17. maj.\n"To će biti poseban dan (...) zastava LGBT duginih boja biće prvi put podignuta u Tirani", rekao je prošle nedelje predsednik "Ružičaste ambasade LGBT" Altin Hazizaj.\nAlbanska udruženja homoseksualaca žele da tog dana uruče svoju zastavu vlastima sa zahtevom da bude podizana uz državnu zastavu na centralnom trgu u Tirani. Te grupe su zahtevale suđenje Spahijuu zbog sporne izjave po antidiskriminacionim propisima, a ombudsman Albanije je pozvao Spahiua da se izvini.\nAli, mala promonarhistička stranka kojoj je Spahiju na čelu, izdala je saopštenje u kojem je homoseksualnost opisala kao "porok, nesreću i prokletstvo". Albanija je februara 2010. donela zakon protiv diskriminacije homoseksualaca koji su žrtve netolerancije i agresije vlasti i društva.


RTCG - Radio Televizija Crne Gore - Nacionalni javni servis :: Region :: Dačić: Srbija brže u EU od bilo koga drugog / print=true\nOTVORENI PREGOVORI 18. 12. 2013. 18:53 >> 18:53 0\nDačić: Srbija brže u EU od bilo koga drugog\nNakon što je Evropska unija donijela odluku da otvori pregovore sa Srbijom, premijer te zemlje Ivica Dačić izjavio je da je uvjeren da će Srbija brže od bilo koje druge zemlje kandidata postati članica EU-a.\n"Ovo je istorijski trenutak za našu državu i predstavlja ostvarenje želja građana kao i nekih prethodnih vladajućih garnitura. Čvrsto vjerujem da ćemo od bilo koga drugog brže postati zemlja članica EU", izjavio je Dačić.\nSrpski premijer je istakao da će Srbija morati da prođe duplo u odnosu na zemlje koje su ranije ušle u EU, ali da će oboriti rekord od otvaranja pregovora do ulaska u EU i za manje od 5-6 godina, što je postigla Slovačka.\nMinistri vanjskih poslova EU-a odlučili su da pristupni pregovori sa Srbijom započnu u januaru sljedeće godine, a predstojeće grčko predsjedništvo izvijestilo je da će se prva pristupna konferencija održati 21. januara, rekao je u utorak evropski komesar za proširenje Štefan File Štefan File. Ministri su takođe usvojili i pregovarački okvir za Srbiju, u kojem se navodi da se traže opipljivi rezultati u procesu normalizacije odnosa s Kosovom.\n"Priče o evropskoj porodici više nijesu samo bajke, danas su one naša realnost. Mi nijesmo dobili datum za početak pregovora zato što smo popustili u odbrani državnih i nacionalnih interesa, nego zato ono što smo postavljene svoje ciljeve pokušali da branimo legitimnim sredstvima", rekao je Dačić.


U BiH u 2017. u saobraćajnim nesrećamapoginulo 298 osoba - Glas Srpske\nAnadolija 18.11.2018 21:31\nSvjetski dan sjećanja na žrtve saobraćajnih nesreća prvi put je organizovala Bridžite Šaundre, osnivač RoadPleace-a 1993. godine. Dvije godine kasnije, Svjetski dan sjećanja na žrtve saobraćajnih nesreća je obilježen pod okriljem Evropske federacije za žrtve saobraćajnih nesreća (FEVR) kao Evropski dan sjećanja. Deset godina kasnije, 26. oktobra 2005.godine, Generalna skupština UN-a usvojila je zvanično obilježavanje ovog dana kao “odgovarajuće priznanje za žrtve saobraćajnih nesreća i njihove porodice”.\nOve godine, Svjetski dan sjećanja na žrtve saobraćajnih nesreća obilježava se pod sloganom “Ceste imaju svoje priče” - čime se želi istaći da ceste nisu samo način da se stigne od tačke A do tačke B, već da često imaju svoje tragične priče koje moraju ostati upamćene. Ovogodišnja tema se bazira na drugom stupu globalnog plana Dekade aktivnosti za saobraćajnu sigurnost (2011.-2020.) – sigurniji putevi i mobilnost.


Kako prenosi Sputnjik, aviobaza u Lielvardu koja se nalazi na jugoistoku Rige napravili su sovjetski vojnici još 1970. godine i ona je bila jedna od najvećih u ovom području.\n- Sada savezničke avijacije NATO-a imaju pristup još jednom modernizovanom aerodromu u području Baltika. Aerodrom Lielvard može da prihvata savezničke avione u bilo koje vreme dana i noći, kao i u svim vremenskim uslovima - navodi se u saopštenju NATO-a.\nKako se navodi, "lovci NATO-a koji vrše patroliranje u području Baltika mogu da iskoriste aerodrom kao rezervnu pistu".\nU slučaju da ne mogu da koriste aviobaze u Emari (Estonija) i Šjaulaju (Litvanija) lovci mogu da odu u Lielvard, precizira se u saopštenju.


Srbi iz Italije podneće predlog italijanskim vlastima da preispitaju odluku o priznavanju nezavisnosti Kosova - Balkanska\nfeb 20, 2019 ITALIJA, KOSOVO, NEZAVISTNOST, PETICIJA, PRIZNAVANJE\nOn je ukazao da je tokom prikupljanja onlajn potpisa bilo mnogo pretnji, čak i pretnji po život. U svakom slučaju, Kušalo, smatra da na ovaj način mogu da urade nešto korisno za Srbe na KiM, ali i za pregovore između Beograda i Prištine. On ističe da samo u Vićenci živi oko 50.000 Srba.\nPodsećaju da se priznanje Kosova desilo 20. februara 2008. godine putem pisma koje je Prištini uputio bivši ministar spoljnih poslova Masimo D’Alema, bez bilo kakve prethodne parlamentarne debate i uključivanja u to političkih snaga, bilo većine, bilo opozicije. Potpisinici peticije, kaže se dalje, zahtevaju otvaranje parlamentarne debate o mogućnosti Italije da ponovo razmotri priznanje Kosova kao nezavisne države i veće angažovanje italijanskih vojnih, političkih i kulturnih vlasti na zaštiti manjina i kulturnih dobara na Kosovu i Metohiji.


ZVEZDA NE STAJE: Upisao se i Spiridonović, pogledajte gol veziste (VIDEO) | Novosti.RS\nDosta sadržajnije drugo poluvreme. Imao je Rad nekoliko prilika, ali je brzo ohladio Spiridonović goste i ugasio im nade.\nProigrao je Boaći zaboravljenog Spiridonovića, uspeva vezista Zvezde da se namesti na šut, Kahriman je pokušao da ukroti loptu, ali je ona ipak završila u mreži.\nPodsetimo, prvi gol delo je Milana Pavkova, a drugi Ričmonda Boaćija.\nfudbal FK Crvena zvezda FK Rad Srđan Spiridonović


650-miliona - strana 6 - Vesti - Svet Plus\n650 miliona najnovije vesti - strana 6\nEšton Kučer prosi Milu Kunis uz prsten vredan čak 2,9 miliona dolara\nEštonu Kučeru, kako je konačno priveo kraju razvod od Demi Mur, put je slobodan da zaprosi svoju devojku Milu Kunis, što će i uraditi, i to prstenom vrednim čak 2,9 miliona dolara.\nTvoje Lice Zvuči Poznato: Prikupljeno 9 miliona dinara za humanitarnu pomoć!\nŠou Tvoje lice zvuči poznato u svakom smislu je ispunuo svoju svrhu, pa i nadmašio očekivanja: vrhunska zabava koju je postigao je neupitna, a ostvaren je i humanitarni cilj s kojim je šou i utemeljen, te je tako sakupljeno 9 miliona dinara!\nSeka Aleksić omiljena i na društvenim mrežama: Preko pola miliona fanova na ..\nSve omiljenija Seka Aleksić ima armiju fanova koja se potrudi da svaki njen nastup širom Evrope bude među najposećenijima, a često obara i sopstvene rekorde. Ipak, pevačica nije omiljena samo u klubovima već i na društvenim mrežama čiji je vrlo aktivni korisnik.\nPrecenio se: Eminem tražio čak 2 miliona dolara da nastupi na Superboulu, pa ..\nČelnici američke fudbalske lige očigledno nisu preveliki fanovi Eminema, te nisu ni hteli da iskeširaju čak 2 miliona dolara koliko je reper tražio za svoj nastup na Superboulu.\nNajskuplje ženske čizme na svetu: Za dijamante tričavih 2,4 miliona evra!\nNajskuplje ženske modne čizmice na planeti evropskog broja 39 prekrivene su skupocenim slojem od 39.083 dijamanata u atraktivnoj boji, čija je ukupna težina 1,550 karata.\nJedan od omiljenih britanskih parova, Viktorija i Dejvid Bekam, ne štede kada je u pitanju luksuz na koji su navikli, te su spiskali novih skoro 50 miliona evra za kuću u koju nameravaju da se presele.


Dežer kaže da priznanje Kosova nije uslov EU\nŠef delegacije EU u Beogradu Vensan Dežer rekao je da priznavanje Kosova nije uslov za članstvo Srbije u EU.\n"Uslove određuje Evropski savjet, a ne pojedini političari ili parlamentarci zemalja članica", rekao je Dežer, komentarišući izjavu predsjednika Odbora za spoljne poslove francuskog parlamenta Elizabet Gigu da priznanje Kosova može biti preduslov za evropsku perspektivu Srbije, iako to još nije zvanično pomenuto.\nŠto se tiče očekivanja Srbije da u junu dobije datum za početak pregovora o pridruživanju EU, Dežer je izjavio da se na jun može gledati "sa određenim pouzdanjem," naravno ukoliko do tada budu ispunjeni uslovi.\nDežer je rekao novinarima u Beogradu da treba slušati "glas Evropskog savjeta, gdje 27 zemalja zajedno određuju pravilo".\n"Tu i tamo možete čuti različita mišljenja nekih parlamentaraca i političara, ali između članica postoji konsenzus u pogledu dijaloga i normalizacije odnosa Beograda i Prištine i to moramo da riješimo", istakao je Dežer.\nNavodeći da su učinjeni mnogi koraci u normalizaciji odnosa Beograda i Prištine, Dežer je rekao da očekuje da će na narednom sastanku Ivice Dačića i Hašima Tačija u Briselu 19. i 20. februara biti ostvaren novi napredak.


7. oktobar 2021. godine\nZa Srbiju je veoma važno što su evropske integracije Zapadnog Balkana jedan od prioriteta politike SAD, izjavio je danas ambasador Republike Srbije u Vašingtonu Marko Đurić i istakao da je to komplemetarno sa interesima i politikom Srbije.\n,,Takođe, izaslanik SAD za naš region Gabrijel Eskobar, koji je učinio veliku čast Srbiji sastajući se njenim predstavnicima dva dana nakon svog imenovanja, govorio je o podršci evropskim integracijama kao jednom od prioriteta američke politike prema našem regionu. To je komplementarno sa našim interesima, sa našom politikom", rekao je Đurić.\n,,Mislim da je veoma važno što vodim tihu, ali istrajnu diplomatsku borbu za poziciju Srbije", rekao je ambasador.\nNaveo je da je razgovarao sa senatorom Majkom Raundsom i sa još jednim američkim senatorom, ali nije želeo da otkriva o kome je reč.\n,,Važno je da raste Srpski kokus i broj ljudi koji razumeju poziciju Srbije i koji su spremni da je saslušaju'''', dodao je.\n,,Sve su to procesi koji daju dobre rezultate na srednji i duži rok ali važno je da radimo i borimo se", poručio je Đurić.


Nema velikog priliva migranata u BiH – dijalogin.tv\nBiH nije izložena masovnom migracionom pritisku, ali migranti iz zemalja visokog migracionog rizika pojedinačno i u manjim grupama nastoje da koriste teritoriju BiH kao tranzitno područje na putu prema zemljama EU, potvrđeno je Srni u Graničnoj policiji.\n“Aktuelna situacija u Srbiji i Makedoniji, gdje već duže boravi veći broj migranata, ukazuje na moguće aktivnosti migranata i pronalaska alternativnih ruta kretanja prema zemljama EU, koje mogu uključivati i BiH”, ocjenjuju u Graničnoj policiji BiH.\nJedinica Granične policije Bijeljina u januaru je u dva slučaja ilegalnog prelaska otkrila pet državljana Sirije i po dva državljanina Avganistana i Iraka, potvrđeno je Srni u Graničnoj policiji BiH.\nU februaru je u devet slučajeva u ilegalnom prelasku granice pronađeno 13 državljana Pakistana, pet Avganistana, tri Sirije, dva Alžira i po jedan državljanin Iraka, Irana i Palestine, a otkrivena je i jedna osoba bez državljanstva, te četiri ilegalna migranta sa područja samoproglašenog Kosova.\nPripadnici Jedinice granične policije Bijeljina su, u saradnji sa službenicima Centra javne bezbjednosti Ministarstva unutrašnjih poslova Republike Srpske, 25. februara otkrili dvije grupe ilegalnih migranata u blizini graničnog prelaza Rača.\nPronađenih 20 osoba afroazijskog porijekla predato je pripadnicima Službe za poslove sa strancima BiH koji su pokrenuli proces njihove readmisije, propisane Sporazumom o readmisiji sa Srbijom.\nNa carinskom terminalu u Rači 13. marta su, prilikom pregleda kamiona iz Srbije, otkrivena tri ilegalna migranta, dva Indijca i Pakistanac bili su sakriveni u tovarnom prostoru kamiona u kojem je državljanin Srbije prevozio ivericu iz Rumunije u BiH.\nU Graničnoj policiji BiH navode da otkriveni ilegalni migranti uglavnom sarađuju sa policijom i daju izjave o ljudima koji su im pomogli oko ilegalnog prelaska granice, a do sada nisu evidentirani nikakvi incidenti prilikom otkrivanja migranata.\n“Migranti u BiH uglavnom ulaze pješke, zaobilazeći granične prelaze, a u nekoliko slučajeva otkriveni su kao slijepi putnici u teretnim vozilima. Granična policija BiH u martu 2017. pojačala je kontrolu teretnih vozila na granici sa Srbijom i Crnom Gorom prilikom ulaska u BiH”, istakla je portparol Granične policije Sanela Dujković.\nPrema njenim riječima, s ciljem nadziranja granice preduzima se niz preventivnih i represivnih mjera i radnji kao što su patroliranje, nadzor i osmatranje, prikupljanje obavještajno-bezbjednosnih podataka, postavljanje zasjeda i kontrolnih punktova, a sprovode se i operativne akcije i mješovite patrole.\nKako bi se što uspješnije borili s ilegalnim migracijama i drugim oblicima prekograničnog kriminala, Granična policija BiH učestvuje u identifikaciji i zaprečavanju mjesta pogodnih za ilegalne prelaske granice, što predstavlja jednu u nizu metoda koje doprinose efikasnijem nadzoru.\nProjektom zaprečavanja lokacija pogodnih za ilegalni prelazak kopnene granice motornim vozilima između BiH i Hrvatske, 2008. godine je zapriječeno 68 lokacija, od 118 identifikovanih na teritoriju BiH.\nProjektom zaprečavanja sporednih puteva pogodnih za ilegalni prelazak granice između BiH i Crne Gore identifikovane su 44 lokacije pogodne za ilegalne prelaske, od čega su 22 zapriječila nadležna tijela BiH, a 22 lokacije nadležna tijela Crne Gore.\nIzmeđu BiH i Srbije realizuju se aktivnosti na zaprečavanju 13 identifikovanih lokacija, a 2015. godine parafiran je “Elaborat zaprečavanja putnih pravaca pogodnih za ilegalni prelazak granice između BiH i Srbije prevoznim sredstvima”.\nU Graničnoj policiji kažu da se ovo zaprečavanje obavlja kamenim blokovima ili rampama, a zapriječena mjesta redovno nadziru službenici Granične policije BiH i ministarstava unutrašnjih poslova susjednih zemalja.\nU 2016. godini Granična policija BiH je sa kolegama iz ministarstava unutrašnjih poslova Srbije, Hrvatske i Crne Gore realizovala 3.638 mješovitih patrola, prenosi Srna.\nU institucijama BiH radi više od hiljadu savjetnika


Lokacija: ovaj luksuzni hotel, renoviran je 2009 godine i nalazi se 20m od samog ski lifta.\nSmeštaj: smeštaj je u dvokrevetnim, dvokrevetnim lux sobama i studiima, koji imaju pogled na stazu ili planinu, klimu, grejanje, sef u sobi, balkon, SAT-TV, DVD, telefon, internet, mini bar, tuš ili kadu i radni sto. Maksimalan broj ljudi je od 2 do 4. U apartmanima, maksimalan broj ljudi je 4, a oni imaju isti sadržaj kao i ostale sobe, samo imaju brendiranu kozmetiku u kupatilu.\nSadržaj: hotel ima 5 spratova, lift, zatvoreni bazen, internet kafe, Wi-Fi, radnje, menjačnice, parking i garažu (besplatno), restoran, bar, kafić, mehanu. Od dodatnih sadržaja imaju službu za čuvanje dece (na upit i plaća se), skijašnicu, noćni klub i pijano bar, wellness centar, frizerski salon, sauna, parno kupatilo, masaža, đakuzi (dodatno se plaća) i fitness koji je besplatan.\nNapmena: ljubimci nisu dozvoljeni, dnevno je čišćenje sobe, posteljina se menja 2 puta nedeljno, a peškiri 7 puta nedeljno, ima set za kozmetiku u kupatilu, papuče i bademantil.


Specijalni zadatak Balkan - Herman Nojbaher - Online knjižara Der\nNojbaherovi memoari vrlo ubedljivo razbijaju crno-bele predstave o tragičnim događajima iz perioda Drugog svetskog rata, u prvom redu stereotipna znanja o složenim i komplikovanim procesima koji su se ticali odnosa Nemaca i četnika sjedne strane, i odnosa Zapada prema oba pokreta otpora u Jugoslaviji, s druge strane. Nojbaherovo delo svakako će pomoći novoj generaciji srpskih istoričara da ovladavanjem znanja o prošlosti izgrade kritičko mišljenje, koje će uspostaviti novi identitet nauke, kako se ona više nikada ne bi doživljavala kao totalitarna propaganda koja služi određenoj ideološkoj matrici. Kritičnost u istoriografiji ne može se dosegnuti jednom zauvek, već se ona stalno iskušava i usavršava na novim pitanjima i problemima. Ne postoje "viši ciljevi" zbog kojih se ta kritičnost može ograničavati, posebno ne politički. Samo tako istoriografija će ostati nauka a ne ideologija.\nGenerated: 22.19.38TRU CHACHE


ZdravljeNovostiZika virus preživio 93 dana u spermi\nMedicinski časopis “Lanset” objavio je ove nedjelje rezultate ispitivanja koji pokazuju da je kod jednog muškarca (27) otkriveno prisustvo zika virus u spermi i poslije rekordnih 93 dana.\nPrethodno je zabilježen slučaj da je virus preživio u spermi 62 dana od pojave prvih simptoma.\nNajnoviji slučaj pokazuje da ljudi koji se vrate iz zemalja gdje je zika neendemska pojava, mogu takođe da budu inficirani, navodi se u objavljenom izveštaju čiji su autori zdravstveni stručnjaci iz Tuluza. Specijalisti dodaju da bi ljudi koji planiraju da imaju djecu trebalo da imaju u vidu ovu mogućnost “produženog” prisustva virusa zika.\nPostojeći šestomjesečni period praćenja koliko virus može da preživi kod zaraženih ljudi “trebalo bi produžiti kod pacijenata koji se vrate iz oblasti gdje nije proglašena epidemija”, navodi francuski tim ljekara.\nPrethodni članakZagledajte se pažljivo u predio između NOŽNIH PRSTIJU! To može da vam spasi život\nNaredni članakNajbolji način da se odmah riješite stresa!


Tadić: Tema Statuta Vojvodine ispolitizovana | Autonomija\nTadić: Tema Statuta Vojvodine ispolitizovana\nPredsednik Srbije Boris Tadić ocenio je danas da je „tema Statuta Vojvodine ispolitizovana na kontraprodukt…\nPredsednik Srbije Boris Tadić ocenio je danas da je „tema Statuta Vojvodine ispolitizovana na kontraproduktivan način“ i naveo da taj akt mora biti usaglašen sa Ustavom.\n„Statut Vojvodine je ispolitizovan na potpuno kontraproduktivan način. Prethodni meseci, od kada je statut ušao u javnu raspravu, poslužili su mi da pažljivo osmotrim ko kakve motive ima“, kazao je Tadić nakon dodele nagrada davaocima krvi u Crvenom krstu Srbije.\nOn je naveo da je ta debata bila korisna jer su se videle i skrivene težnje njehih učesnika.\n„Primetio sam nekoliko tipskih ponašanja. Jedno proizvodi veliki strah kod građana da se Vojvodina otcepljuje baš kao što je na primer i Kosovo kroz istoriju htelo da se otcepi od Srbije. Verujem da neće moći ni Kosovo na kraju ovog političkog procesa, ali duboko verujem da Vojvodina ni nema nameru da se otcepi“, rekao je Tadić.\nPredsednik Srbije je kazao da Statut Vojvodine mora biti usaglašen sa Ustavom, a Zakon o nadležnostima Vojvodine mora da proističe iz Ustava.\n„Oni koji u Vojvodini misle da će se Statutom ili zakonom o nadležnosti Srbija vratiti na nivo iz 1974. godine mnogo se varaju. Taj ustav je ugrozio integritet Srbije, ako je to tako bilo zašto bi se sad vraćali na takva rešenje“, rekao je Tadić.\nOn je kazao da se pričom o Statutu Vojvodine „zamaglila priča o regionalizaciji Srbije“.\n„S druge strane, zamaglili smo jednu važnu temu, a to je regionalizacija Srbije i smanjio se prostor u kome treba prodiskutovati demokratski o pitanju regionalizacije bez kojeg nema razvoja. To nije pitanje koje se u Srbiji uvek tretira kao namera separatizma, to je krajnje funkcionalno pitanje“, rekao je on.\nPrema njegovim rečima, neki stanovnici Vojvodine smatraju da Novi Sad treba da postane „vojvođanski Beograd“.\n„Novi Sad ne treba da postane vojvođanski Beograd, jer decentralizacija Vojvodine i stvaranje regiona koje su odgovorne za svoj razvoj su neodvojivi od decentralizacije i prenošenja nadležnosti na nivo opština“, kazao je Tadić.\nOn je rekao da treba insistirati i na ravnomernom razvoju što će, kako je naveo, omogućiti da Srbija bude nedeljiva u budućnosti i da niko neće moći da dovede u pitanje integritet Srbije.


Iran odustao od zahtjeva za izuzećem nuklearnih aktivnosti - Index.hr\nIran odustao od zahtjeva za izuzećem nuklearnih aktivnosti\nIRAN je odustao od zahtjeva da mu se dopusti uporaba opreme koja se može koristiti za proizvodnju goriva za nuklearne elektrane ili atomsko oružje, objavili su u petak diplomati bliski pregovorima između Irana i Europske unije (EU) u Beču.\n"Oni (Iran) su odustali od zahtjeva i EU čeka potvrdu da je pismo poslano šefu Međunarodne agencije za atomsku energiju (IAEA) Mohamedu ElBaradeiju", rekao je diplomatski izvor.\nIranski predstavnik na sastanku Odbora guvernera IAEA-e u Beču nije bio dostupan za komentar.\nIzvor je rekao da je to otvorilo put postizanju sporazuma oko teksta IAEA-ine rezolucije kojom se Iran poziva da nastavi sa suspenzijom programa obogaćivanja urana.\nIran je prošlog tjedna obećao Francuskoj, Njemačkoj i Velikoj Britaniji da će zaustaviti sve aktivnosti povezane s obogaćivanjem urana kako bi izbjegao prijavu Vijeću sigurnosti UN-a i uvođenje ekonomskih sankcija.


Bundesliga 2021/22, 24. kolo - Dan u Beogradu\nNaslovna » Izlasci » Sport » Bundesliga 2021/22, 24. kolo\nBundesliga 2021/22: Florijan Virc (foto: Alexander Scheuber / Bundesliga / Bundesliga Collection via Getty Images)\nBundesliga 2021/22, 24. kolo\nAh Neša 25. februar 2022. Sport, TV i online program Postavite komentar\nBundesliga 2021/22, 24. kolo… Da li će Štutgart prekinuti izuzetno lošu seriju protiv Hofenhajma saznaćemo večeras u prvoj utakmici ovog vikenda.\nPobeda je za goste od velike važnosti jer su u opasnosti od ispadanja, a to bi im bila i prva tri boda još od decembra prošle godine. Međutim, Hofenhajm je u samom vrhu tabele i bori se za Ligu šampiona, a fudbaleri Sebastijana Henesa spremni su za treći uspeh zaredom.\nPosle sjajnih partija Bajer je kiksnuo protiv Majnca, a mogu da se iskupe pred svojim navijačima, jer im u goste dolazi Arminija. Ako Leverkuzen pobedi, zacemetiraće treću poziciju, jer četvrtoplasirani Lajpcig ide na vruć teren Bohuma.\nIako igra slabije u poslednjih mesec dana, aktuelni šampion ima šest bodova prednosti od najbližeg izazivača iz Dortmunda. Nema garancije da će Bajern osvojiti tri nova boda u Frankfurtu, jer Ajntraht zna da kiksne, a istovremeno je dobio dve poslednje ligaške utakmice protiv Bavaraca.\nBorusiju (D), koja igra protiv Augsburga (u zoni ispadanja) gledaćemo sa velikim interesovanjem, takođe, zbog promenljive forme i debakla protiv Rendžersa u Ligi Evrope.\nImenjak iz Menhengladbaha i Herta su timovi koji su u prošlom kolu primili po šest golova, pa su im utakmice protiv Volfsburga odnosno Frajburga presudne u borbi za opstanak u najjačoj nemačkoj ligi.\nGrojter Firt je i dalje zakovan za dno tabele, ali dve pobede u poslednja tri kola daju navijačima kakvu takvu nadu. Fudbaleri Stefana Lajtla suočiće se sa kolegama iz Kelna, koji su na korak do mesta koje vodi u Evropu sledeće sezone, pa domaćinima neće biti lako.\nUnion i Majnc imaju isti broj bodova i dele osmo mesto, pa bi tim koji pobedi imao veće šanse za ulazak u „gornji dom“.\nOdličan Lajpcig bi mogao u nedelju da odigra veoma zanimljiv meč protiv Bohuma koji nije poražen na prethodne četiri utakmice.\nBundesliga 2021/22, 24. kolo – raspored, satnica i tabela\nTabelu obezbedio SofaScore LiveScore\nPrethodni Javni gradski prevoz u Beogradu: Dopuna mesečnih karata za mart 2022.\nSledeći Zadušnice u subotu, 26. februara 2022.


MARKO ĐURIĆ: Zaustaviti teror protiv srpskog stanovništva! • HAPPYTV.RS\nMARKO ĐURIĆ: Zaustaviti teror protiv srpskog stanovništva!\nDirektor Kancelarije za Kosovo i Metohiju Marko Ðurić najoštrije je osudio "sramotne i kukavičke napade" na imovinu Srba na Kosovu i ocenio da je veoma neodgovorno to što međunarodna zajednica nije preduzela aktivnije korake kako bi se ovaj "teror protiv srpskog stanovništva zaustavio".\nČestitajući srpsku Novu godinu svim sunarodnicima na Kosovu i Metohiji Ðurić je u saopštenju naveo da je na žalost dane uoči Božića i srpske Nove godine na Kosovu i Metohiji obeležio niz napada na imovinu Srba i paljenje njihove letine.\n- To što su se takvi napadi desili masovno i u vreme naših velikih praznika svedoči da je reč o organizovanoj kampanji zastrašivanja - istakao je Ðurić, saopštila je Kancelarija za KiM.\nÐurić je čestitajući srpsku Novu godinu poželeo da u njoj imaju ličnu i porodičnu sreću i zdravlje, kao i da se steknu uslovi da žive bezbedno i dostojanstveno poput građana u drugim delovima naše zemlje.\n- Srpska Nova godina je praznik značajan za očuvanje našeg nacionalnog identiteta, jer mnogi narodi i civilizacije imaju svoje računanje vremena i Novu godinu, različite od gregorijanskog kalendara, i neguju ih kao jedan od simbola svoje posebnosti. Srbi, Jevreji, Arapi, Kinezi i drugi narodi i civilizacije svoje kalendare, koji nisu nužno astronomski najprecizniji, neguju jer na taj način čuvaju deo svoje samosvesti i ono što ih čini zajednicom, identifikujući se pred drugim narodima i predstavljajući bogatstvo svoje tradicije - naveo je Ðurić u saopštenju.


Bata Živojinović dobija ulicu u Beogradu na Crvenom krstu » Antrfile\nNaslovna VESTI Bata Živojinović dobija ulicu u Beogradu na Crvenom krstu\nPovodom obeležavanja tri godine od smrti slavnog glumca Velimira Bate Živojinovića, magazin “Bazar”, kompanija “Borba” i Goran Vesić, u svojstvu građanina, pokrenuli su inicijativu da jedna od beogradskih ulica dobije naziv po ovom umetniku.\n– Velimir Bata Živojinović je naša velika glumačka legenda. On je svojim nemerljivim umetničkim i kulturnim doprinosom obeležio jednu zlatnu eru srpske, jugoslovenske i svetske kinematografije. “Valter brani Sarajevo”, “Skupljači perja”, “Bitka na Neretvi”… neki su od filmova u kojima je ostvario jedinstvene i neprikosnovene uloge. One će ostati kao pečat jednog neverovatnog i neponovljivog dara! – navodi se u inicijativi Gorana Vesića, a koju je obrazložila predsednica Komisije Andrea Radulović.\n– Najlepše od svega je to što je ime ponela ulica u kojoj se nalazi rodna kuća njegove supruge Lule, koju je baš tu upoznao i s njom tu proveo prve zajedničke trenutke. Odmah iza njene kuće nalazi se i Beogradsko dramsko pozorište, u kome je Bata načinio prve glumačke korake. Tu se nalazi i nekadašnji Treći opštinski sud, u kome sam ja imao prva profesionalna suđenja u životu kao advokatski pripravnik kod advokata Save Anđelkovića… Mnogo emocija i simbolike u ovom trenutku. Ovo će obradovati sve naše prijatelje i Batinu vernu publiku… – rekao je Batin sin Miljko Živojinović za “Kurir”. Ujedno se zahvalio odgovornima u Gradu Beogradu, koji su na najlepši način iskazali sluh i takt za negovanje beogradskog duha. On je dodao da Crveni krst, kao važan deo Beograda i njegove istorije, zauvek postaje i deo Batine zaostavštine.\nČlanovi Komisije za spomenike i nazive trgova i ulica je usvojila i inicijativu RTS-a za postavljanje skulpture Miloja Miće Orlovića, istaknutog televizijskog voditelja, novinara i urednika. Predložena lokacija je ispred zgrade u Takovskoj 10. Ukoliko se sve relevantne institucije usaglase, skulptura koja bi bila postavljena je autorsko delo vajara Nebojše Savovića Nesa.\nE. A. / Izvor: Beoinfo, Kurir\nPrethodni članakMladen Matičević dobitnik Nagrade “Vlada Divljan”\nSledeći članak“Dvestadvojka” pola veka proslavlja besplatnim koncertom u Štark areni


Učenica Muzičke škole "Josif Marinković" nastavlja školovanje u Beču\nUčenica Muzičke škole „Josif Marinković“ nastavlja školovanje u Beču\nObjavljeno 31.05.2017. u 11h\nAnja Popadić učenica Srednje muzičke škole „Josif Marinković“ u Zrenjaninu upravo završava školovanje u ovoj ustanovi.\nOna je kao i niz njenih drugara i kolega iz škole tokom prethodne 4 godine ostvarila niz zapaženih nastupa tokom školovanja i nagrađivana je nizom domaćih i međunarodnih nagrada. Svoju ljubav prema pevanju koju gaji od najranijeg uzrasta rešila je, kako samo kaže, da usavrši do kraja te je zato pokušala i uspela da upiše Akademiju u Beču – Konzervatorium Rihard Wagner.\nAnja je rođena 09.jula 1997. Srednju muzičku školu koju upravo završava upisala je 2013. u klasi profesorke Ane Aleksić Šajrer na solo pevanju. U nižoj muzičkoj školi svirala je gitaru.\nOd niza nagrada Anja je izdvojila Međunarodno takmičenje „Mita Topalovic“ u Pančevu gde je osvojila dve druge i jednu treću nagradu, Međunarodno takmičenje „Voce di primavara“ u Temišvaru sa jednom drugom i jednom prvom nagradom, Međunarodno takmičenje „Lav Mirski“ u Osijek gde je osvojila dve druge i jednu prvu nagradu, Međunarodno takmičenje „Vera Kovač Vitkai “ u Novom Sadu prva nagrada, te Republičko takmičenje u Beogradu na kom je osvojila treću nagradu.\nAnja je svoj raskošni pevački talenat i svestranost pokazala i kao deo grupe Vanya con Trios sa kojima je nastupala od januara do avgusta 2015. pri tom snimivši i nekoliko produkcijski vrhunskih i zapaženih video spotova. O svom dosadašnjem muzičkom putu Anja je govorila u kratkom video-intervjuu.\nČas preduzetništva đacima održala bivša učenica koja…\nTrio zrenjaninskih muzičara - pesmu "Heroji u belom"…\nTagovi:anja popadić, muzicka skola, pevanje, Vesti Zrenjanin, zrenjanin


Srpsko prosvjetno i kulturno društvo „Prosvjeta“ Višegrad, u saradnji sa Asocijacijom omladinskih pozorišta Republike Srpske, domaćin je Prvog internacionalnog festivala amaterskih pozorišta srpske dijaspore – Višegrad 2015, potvrdila je predsjednik višegradske „Prosvjete“ dr Danka Mitrović. Ona je najavila da će ugostiti više desetina dramskih stvaralaca iz Švajcarske, Srbije i Bosne i Hercegovine. Festival je otvorio\nKnjižara „Ili-ili“: Promociju knjige „SRPSKA RUNA“ Olega Valeckog\nKnjiga „Srpska runa“ je proširena i modifikovana verzija piščevog rada „Porijeklo Slovena u svijetlu radova istoričara srpske autohtonističke škole„. Knjiga predstavlja pregled onog što su mnogi istoričari i arheolozi istraživali o porijeklu Srba i Slovena uopšte, kao i prošlosti Balkana. Na promociji će biti predstavljene i knjige izdavačke kuće „Pešić i sinovi“ iz Beograda.\nAndrićgrad: Promocija knjige publiciste i pisca Milana Vidojevića\nAndrićgrad Vas poziva na promociju knjige poznatog publiciste i pisca Milana Vidojevića. Istorijska istina o sudbini princa Đorđa Karađorđevića, koji je proveo petnaest godina u duševnoj bolnici u Toponici kod Niša, prepliće se u ovom romanu sa okultnim i magijskim. Na početku Drugog svjetskog rata, u okruženju kome ne pripada, princ Đorđe pokušava da otkrije\nKnjižara „Ili-ili“: Promocija knjige Aleksandra Diklića\n„Beograd, večiti grad, sentimentalno рutovanje kroz istoriju.“ Objavljena u izdanju RTS-a i Skordisk-a 28.12 2013., danas je već kultna knjiga, autora Aleksandra Diklića. Knjiga je do novembra 2014. godine doživjela svoje 11. uzdanje i ostvarila nezampaćenu popularnost i pozitivne kritike stručne javnosti i publike. O knjizi govore pisac Aleksandar Diklić i gospodin Dragan Inđić, direktor


Organizovani kriminal Archives - Page 2 of 36 - Detektor\nNa ročištu pred Upravnim odjeljenjem Suda Bosne i Hercegovine, vještakinja neuropsihijatrica je kazala da su duševna patnja i strah kod Jerka Ivankovića Lijanovića bili najintenzivniji za vrijeme boravka u pritvoru, ali i kasnije kada mu je izrečena prvostepena presuda na 12 godina. Za naknadu štete Ivanković Lijanović traži 40.000 konvertibilnih maraka (KM).\nMarkos i Soldado: Balkanske veze u Kolumbiji\nSmrt Dejana Stanimirovića i poslednji dani koje je proveo u kući navodnog kolumbijskog trgovca drogom ukazuju na sve veću povezanost balkanskih narko grupa sa ovom južnoameričkom zemljom.\nPokrenuta globalna kampanja za odavanje počasti žrtvama organizovanog kriminala\nKampanja “Svjedoci atentata” koju je pokrenula organizacija “Global Initiative”, poziva međunarodnu zajednicu da se sjete onih koji su platili najveću cijenu u borbi protiv organiziranog kriminala, nepravde i korupcije.\nPredstavljen projekat “Pravosuđe protiv korupcije”\nKvalitet optužnica i sudskih odluka je identifikovan kao jedan od glavnih problema u radu na predmetima korupcije i organizovanog kriminala, navedeno je u USAID-ovom projektu “Pravosuđe protiv korupcije”, koji je predstavljen na sjednici Visokog sudskog i tužilačkog vijeća Bosne i Hercegovine (VSTV BiH).\nApelaciono vijeće Suda BiH oslobodilo je Jerka Ivankovića Lijanovića i još osam optuženih za finansijski kriminal u okviru organizovane kriminalne grupe.\nSuđenje bivšoj direktorici Agencije za bankarstvo Republike Srpske ponovo je odgođeno zbog nedolaska jednog člana Sudskog vijeća.\nIzricanje drugostepene presudu Jerku Ivankoviću Lijanoviću i još osam osoba koje se terete za organizovani kriminal, pranje novca i porezne utaje odgođeno je za 8. novembar, potvrđeno je za Balkansku istraživačku mrežu Bosne i Hercegovine (BIRN BiH) iz Državnog suda.\nKordić i ostali: Svjedokinja se vratila u Italiju\nNa suđenju za zloupotrebe u mostarskom uredu Službe za poslove sa strancima, ponovo se nije pojavila svjedokinja čije je saslušanje predložila Odbrana.\nSuđenje za zloupotrebe u Službi za poslove sa strancima odgođeno je zbog nedolaska svjedoka Odbrane.


SDS Nova snaga: Potpisan protokol o saradnji\nGradski odbor Socijaldemokratske stranke i udruženje Nova snaga, potpisali su danas protokol o saradnji. Obe strane istakle su da će raditi na stvaranju i promociji političke platforme za ekonomski, društveni i kulturološki razvoj Kragujevca.\nPotpredsednik gradskog odbora Socijaldemokratske stranke Vladimir Maksimović i predsednik Udruženja građana Nova snaga Nikola Nešić potpisali su danas protokol o saradnji. Kako je rečeno, ideja je da se zajedničkim radom stvore uslovi da se afirmišu ideje zasnovane na evropski vrednostima, demokratiji i ljudskim pravima. U SDS kažu da su u udurženju Nova snaga prepoznali energiju koja može da doprinese okupljanju ljudi koji dele viziju boljeg Kragujevca.\nPajtić: DS neće praviti nikakvu “Frankenštajn koaliciju”\nPredsednik Demokratske stranke Bojan Pajtić je na sednici Glavnog odbora DS u Smederevskoj Palanci najavio da je DS od danas u izbornoj kampanji.\nPajtić je na sednici zatražio da Demokratska stranka izađe iz svih koalicija sa Srpskom naprednom strankom na nivou lokalne samouprave.\nKomentarišući natpise u medijima da opozicija formira novi DOS, Pajtić je porucčio da DS neće praviti nikakvu “Frankenštajn koaliciju”, već onu koja će imati potencijal, snagu, ugled i znanje da smeni režim”.\nPajtić je na sednici Glavnog odbora DS poručio da će se kandidovati za premijera Vlade Srbije, ukoliko dođe do vanrednih parlamentarnih izbora.\nBorislav Novaković o podnošenju krivične prijave protiv bivšeg gradonačelnika\nU poslednje tri godine privedeno je, kako tvrde u Demokratskoj stranci, devedesetoro članova ove partije. U 50 slučajeva nisu podignute optužnice, a pojedini su, poput šefa poslaničke grupe Demokratske stranke u Skupštini Vojvodine, privodjeni po više puta. Novaković, koji je dva puta bio u pritvoru na po dva i mesec dana, a protiv koga nije podignuta optužnica, bio je gost Gradskog veća u senci.\nZa kanal 9 prokomentarisao je podnošenje krivične prijave protiv bivšeg gradonačelnika Kragujevca Veroljuba Stevanovića\nPZNG: Kragujevac uveden u finansijsku stabilnost\nVladajuća većina je uspela da za nekoliko meseci uvede finansijsku stabilnost u Kragujevcu, redovno se izmiruju tekuće obaveze, a izmiren je i veći deo dugovanja, pre svega u oblasti socijalne zaštite i obrazovanja, rečeno je na današnjoj konferenciji pokreta za naš grad.\nGrad Kragujevac je tokom proteklih meseci uspeo da stabilizuje stanje u budžetu. Do sada je preko 130 miliona dinara duga u oblasti obrazovanja izmireno, kao i 40 miliona za korisnike socijalne zaštite, kažu u Pokretu za naš grad. Komunalna delatnost je prioritet u narednom periodu i oni će se zalagati za stabilizaciju u ovoj oblasti.


Zanimljiva putovanja sa "Niš-ekspresom" ove jeseni\nPočetna/BIZNIS/Zanimljiva putovanja sa “Niš-ekspresom” ove jeseni\nZanimljiva putovanja sa “Niš-ekspresom” ove jeseni\nSana Life 22. septembra 2016.\tBIZNIS, TURIZAM Ostavite komentar\n„Niš-ekspres“ će ove jeseni obradovati sve one koji vole da obilaze poznate turistitičke destinacije kod nas i u Evropi.\n„Niš-eskpres“ će 1. oktobra povesti turiste na dvodnevno putovanje do Zlatibora, Zlatara i Uvca. Za samo 5.650 dinara moći će da se obidju planine koje spadaju medju najlepšim u Srbiji, kamp rendžera na ulazu u prirodni rezervat kanjona reke Uvac, gnezda beloglavog supa i Ledena pećina. Odlazak na vidikovac odakle se pruža prelep pogled na ukrštene meandre reke Uvac sastavni je deo ovog putovanja,\ndok će oni koji to žele moći da se provozaju čamcem kroz meandre.\nZa 12. i 13. novembar „Niš-ekspres“ je planirao putovanje do Višegrada i Sarajeva. Tokom ova dva dana turisti će obići veličanstveni most na Drini, Andrić grad, Sebilj na Baščaršiji, mostove na Miljacki, Gazi Husrefbegov bezistan, Bursa Bezistan i Pale.\nCena ovog aranžmana je svega 55 evra, a može da se plati u četiri mesečne rate.\nTokom novembra „Niš-ekspres“ će voditi putnike i do Beča, Trsta, Verone i Venecije. Polazak za Beč je 10. novembra, a povratak u Niš 13. novembra, dok je putovanje na relaciji Trst-Lido di Jesolo-Verona-Vencija planirano u periodu od 10. do 14. novembra.\nCena putovanja do Beča je 89 evra, a do poznatih italijanskih turističkih centara 99 evra. Ovi aranžmani mogu se takodje platiti u četiri mesečne rate.\nTokom novembra „Niš-ekspres“ će povesti putnike i na dvodnevni izlet do Soluna. Polazak do poznate grčke luke je 11. novembra, a cena ovog putovanja je 24. evra.\nLjubitelje baleta svakako će najviše obradovati vest da „Niš-eskpres“ ove jeseni organizuje odlaske do Sofije koji pored obilaska glavnog grada Bugarske predvidjaju i mogućnost posete baletu. Balet „Pepeljuga“ može da se pogleda 9. oktobra, „Don Kihot“ 22. oktobra, a „Labudovo jezero“ 12. novembra. Cena jednodnevnog izleta do Sofije je svega 1.200 dinara.\nDodatne informacije o putovanjima zainteresovani mogu da dobiju putem telefona 018 257 337 ili 018 251 490, kao i na\nOznakeNiš Niš-ekspres Sofija Solun Uvac Zlatibor\nPrethodni Iz Porto Karasa, s ljubavlju\nSledeći Feniks bi se mogao nazvati “Vlasina”


Fond PIO: Majska penzija uvećana 10%, krajem ljeta pomoć od 100 KM - mojKontakt portal - Radio Televizija Kontakt\n-Vanredno povećanje od 10 odsto poboljšaće i učešće prosječne penzije od 474,72 KM koliko iznosi za maj ove godine u prosječnoj plati isplaćenoj u Republici Srpskoj, na do sada najveći procenat od 43,41 odsto – saopšteno je iz Fonda PIO.\n-Vlada Republike Srpske je na ovaj način pokazala da u ovim teškim ekonomskim vremenima uzrokovanim pogoršanjem životnog standarda najstarije populacije usred krize izazvane specijalnom operacijom Rusije u Ukrijini u skladu sa trenutnim finansijskim mogućnostima vodi računa kako bi mjerama koje donosi spriječila dalje pogoršanje materijalnog položaja i standarda života više od 272.000 korisnika prava u zemlji i inostranstvu – navode iz Fonda.\n-Kao primjer navodimo da penzioner koji je primao 400 KM u januaru 2012. godine od maja ove godine prima penziju u iznosu od 619,24 KM – dodaje se u saopštenju.\nPrimjenom Zakona o penzijskom i invalidskom osiguranje Republike Srpske u posljednjih devet godina Vlada je donijela odluku o ukupno osamnaest povećanja penzija od čega se na redovno godišnje usklađivanje odnosi šest, a dvanaest na vanredno povećanje.\nU januaru ove godine izvršeno je redovno godišnje usklađivanje penzija sa 3,36 odsto i vanredno povećanje od 0,64 odsto, što je zbirno dalo uvećanje od četiri odsto. Drugo vanredno povećanje penzija od 10 odsto, počev od 1. maja ove godine je najveće pojedinačno povećanje ne samo u Republici Srpskoj, već i u zemljama regiona, pa i šire – napominju iz Fonda.\nZalužani: 6 pješačkih prelaza na centralnoj saobraćajnici biće dodatno osvijetljeni


Kroz vekove Srbija se borila sa raznim nedaćama,ali je iz svih olujnih vetrova uvek izlazila dostojanstvena, čvrsto stojeći nasvojim nogama, šampionski koračajući dalje kroz vremena buduća. I sada kada je ceo svet upao u magnovenje usled pandemije virusa korona, Srbija je učinila sveda se život pod našim nebeskim svodom nastavi u skladu i ritmu koji je važio pre ove pošasti koja je pokorila planetu 2020. godine.\nSrbija je zemlja 21. veka, zemlja budućnosti, večnog herojstva i pozitivnog stava, zemlja koja je uvek pod svoja krila primala sve ljude dobronamernike. Dokazala je to kroz vekove, a novi dokaz imali smo ikroz organizaciju Svetskog prvenstva u olimpijskom boksu 2021. za muškarce.\nKroz srpsku prestonicu u okviru 21. po redu Svetskog šampionata u boksu za muškarce prodefilovalo je 670 boksera, ukupno 1390 aktera plemenite veštine, računajući trenere, članove stručnih štabova i delegacije svih selekcija koje su stigle sa svih strana meridijana. Na čelu organizacionog odbora svetske smotre boksa bio je predsednik Republike Srbije Aleksandar Vučić, a naš glavni grad postao je jedina metropola na planeti kojaje dva puta u istoriji bila organizator i domaćin ovog takmičenja, prvi put 1978. i sada ponovo nakon 43 godine. Oboren je rekord sa učešćem 101 države na ovom takmičenju, koje je od 24. oktobra do 6. novembra pisalo nove stranice istorije ovog sporta u srpskoj sportskoj lepotici, beogradskoj Areni, uz prenos na TV stanicama u 89 država sveta.\nSvetsko prvenstvo u boksu - "Štark arena"/FOTO: BSS\nGosti ovog šampionata koje je startovalo spektakularnom ceremonijom otvaranja, sa defileom svih zastava država učesnica, do sada neviđenim scenskim nastupom u Areni, na kraju i koncertima domaćih i svetskih muzičkih zvezda, bili su i ambasadori ovog šampionata: legedarni Roj DŽons Junior koji je zapravo Majkl DŽordan svetskog boksa kada se sagledaju svi rezultati koje je ostvario u njegovoj karijeri, srpski glumac i producent Miloš Biković, Said Taghmaui francusko-američki glumac, scenarista i holivudska zvezda, zaljubljenik u plemenitu veštinu, bivši šampion sveta u boksu Roberto Kamareljo, Nemac Henri Maske bivši višestruki šampion sveta, ex Yu legende boksa od Vardara pa do Triglava... Takmičenje je u 90 odsto finansirano od strane glavnog sponzora AIBA, kompanije Gasprom.\nVladimir Mirončikov/FOTO: BSS\nFinale dane obeležile su pune tribiune Arene, spektakularna slika obišla je ceo svet. Srbija je svoju misiju ispunilana na najvišem mogućem nivou i zadala domaći zadatak svim narednim organizatorima ovog događaja. Na kraju poslednjeg finalnog dana kapiten muške boks selekcije Srbije Vladan Babić predao je zastavu AIBA narednom organizatoru, Taškentu (Uzbekistan).\nZavršetkom Svetskog prvenstva u boksu 2021. boks u Srbiji neće stati, naprotiv kreće u nove pohode, kreće izgradnja Nacionalnog trening centra što će ovaj sport kod nas vinuti u sam svetski vrh u budućnosti. Naši reprezentatvci su već okrenuti ka onom što sledi u narednoj godini, Evropskom šampionatu, kao i kvalifikacijama za Olimpijske igre u Parizu.


Hristov Consulting Vesti » 2017 » May\nSAT-TRAKT / RATEL u poseti kompaniji SAT-TRAKT\nDirektor RATEL-a dr Vladica Tintor i njegovi saradnici su razgovarali sa čelicima SAT TRAKT-a o svim aspektima poslovanja jednog manjeg operatera u Srbiji, poboljšanju saradnje, kao i o realnim problemima i potencijalima kompanije čije je sedište u Bačkoj Topoli. RATEL se upoznao sa novim servisima i tehnologijama koje kompanija SAT-TRAKT kontinuirano uvodi od svog osnivanja 1993. godine.\nSAT-TRAKT je informisao direktora RATEL i njegove saradnike sa akcijom izgradnje podzemne mreže FTTH tehnologije u Subotici, na koju će se prvi korisnici povezati već 1. Juna ove godine. Korisnicima će ovo doneti veće brzine interneta, kao i stabilnost servisa bez bilo kakvih smetnji, dok operatoru ova tehnologija omogućava jednostavnije održavanje mreže, neuporedivo manji broj intervencija i, samim tim, veće zadovoljnstvo korisnika.\nVest o RATEL-ovoj poseti kompaniji SAT-TRAKT možete pročitati na:\nMINECO LTD / Projekat IMP@CT Evropi će dati najbolji model eksploatacije ključnih sirovina\nUčesnici Konferencije u okviru evropskog projekta IMP@CT, održane u organizaciji britanske kompanije MINECO LTD od 15. do 18. maja u Olovu i Sarajevu, ocenili su da je rudarstvu neophodan novi model rada, koji će doneti veliki napredak u toj oblasti i omogućiti brže i lakše esploatisanje ključnih resursa kojima Evropa raspolaže. Istovremeno, istakli su učesnici, neophodno je da novi modeli u rudarstvu ne narušavaju životnu sredinu i doprinose razvoju lokalnih zajednica.\n“Svi mi iz IMP@CTprojekta ne samo da vjerujemo u budućnost evropskog rudarstva, nego smo uvjereni da je evropsko rudarstvo danas značajnije nego ikad“, istakao je direktor operacija kompanije MINECO LTD, Dominic Roberts, na sinoćnjem prijemu koji je upriličila Britanska ambasada u Bosni i Hercegovini, a kojim je zvanično završena trodnevna konferencija.\n„Ovo je uzbudljivi projekat razvoja novih i inovativnih načina vađenja rude – bržih i fleksibilnijih, ujedno sigurnih za okoliš i održivih – koji mogu pomoći da eksploatacija manjih nalazišta metala, poput onih koja postoje skoro u cijeloj Evropi, bude ekonomski isplativija. Bosna i Hercegovina ima priliku da bude na čelu ovog novog pristupa, što može pomoći da se ekonomske prednosti rudarstva prošire diljem zemlje“, rekao je ambasador Ferguson.\n“Projekat IMP@CT spaja neke od vodećih naučnika u oblasti rudarstva u Evropi inajbolje inovatore tehnologije u privatnom sektoru. Mnogo je posla pred nama u narednim godinama, ali svi iz tima Projekta se tome radujemo”, rekao je Roberts i naglasio da je za ceo tim Projekta izuzetno važno pronalaženje načina da rudnici koji ne mogu biti dugoročni projekti zbog manjih depozita, ostave iza sebe lokalnu zajednicu koja može da nastavi da napreduje.


U sredu, 2.10.2019. je u prostorijama Nove Opštine u Subotici održan sastanak sa koordinatorom za romska pitanja istoimenog grada sa Nikolić Stevanom i predstavnikom Centra za socijalni rad Đurčik Norbertom, kao i lokalnim saradnikom za integraciju na projektu “Mreža za integraciju u Srbiji” Nadom Dimović u vezi unapređenja usluga najugroženijim porodicama na teritoriji Subotice.\nU ime Ekumenske Humanitarne Organizacije o navedenom projektu i postignutim rezultatima dosadašnjeg rada govorili su koordinator projekta, Milisav Milinković i projektni asistent, Bojana Tankosić.\nCilj stastanka je bio da se pored razmene informacija o porodicama kojima je pružena pomoć i podrška, dođe do konkretnih zaključaka i predloga za unapređenje usluga namenjenih najugroženijim porodicama, a u skladu sa relanim potrebama naših krajnih korisnika - povratnika po sporazumu o Readmisiji iz Savezne Republike Nemačke u Srbiju.\nUčesnicima sastanka su predočeni naredni koraci u vezi sa realizacijom projektnih aktivnosti koji će između ostalog uključivati mapiranje 15 gradova na teritoriji Republike Srbije kako bi se došlo do sveobuhvatnog saznanja o uslugama koje se pružaju u okviru jedinica lokalne samouprave i identifikovanju svih pružalaca usluga na lokalnom nivou. Prikupljeni podaci će biti objedinjeni u vidu brošura koje će biti prevedene na nekoliko jezika (romski, albanski, nemački i srpski jezik). Takođe, predstavljeni su i ideje za proširenje postojeće Mreže saradnika za integraciju i potencijalnim mogućnostima unapređenja ove jedinstvene usluge na teritoriji Srbije.\nNakon održanog sastanka obavljena je poseta porodicama koje su podržane kroz projekat. Mreža za integraciju u Srbiji je projekat koji se sprovodi uz podršku Strategije Evropske Unije za Dunavski region (EUSDR) i Dijakonije Virtemberg iz Nemačke.


Gajić: Policija mi preti da povodem računa - NOVA portal\nPolitika Autor:Beta 17. Nov. 202023:575 Komentara\nPredsednik Pravnog saveta Narodne stranke advokat Vladimir Gajić izjavio je danas da načelnik policijske uprave u Kikindi Dušan Glišin može samo svojim podređenima da poručuje o čemu bi trebalo da povedu računa, ali ne i njemu.\n“Načelnik Policijske uprave Kikinda čak i u svom javnom obraćanju meni kao advokatu defakto preti upozorenjem da bi trebalo da povedem računa. Pitam ga – ako ne povedem računa da li ministar unutrašnjih poslova Aleksandar Vulin i on imaju neki rezervni plan”, upitao je Gajić, a saopštila je Narodna stranka.\nGajić je naveo da je “komična tvrdnja Glišina da je policija u službi građana, imajući u vidu njene rezultate u poslednjih deset godina”.\nPredsednik Pravnog saveta narodne stranke rekao je ranije danas da je policija u Kikindi “teško zloupotrebljena” za prenošenje pretnji Srpske napredne stranke Svetlani Kozić,jer je ukazala na “nezakonitosti i nepravilnosti u radu” Predškolske ustanove “Dragoljub Udicki”.\nDušan GlišinKikindanačelnik policijske upravepretnjeVladimir Gajić


Bil Gejts otkrio kako je uspeo da predvidi pandemiju\nA. J. 12. februara 2021. 18:26\nBil Gejts je u gostovanju na kanalu Veritasijum na Jutjubu govorio o mogućim katastrofama koje mogu zadesiti svet nakon što se slegne prašina oko pandemije koronavirusa. Istakao je dve – klimatske promene i bioterorizam.\nZa klimatske promene je rekao da će zbog njih u narednim decenijama umirati više ljudi godišnje nego od kovida, a strah od bioterorizma dolazi iz pretpostavke da bi se zaista moglo jednog dana dogoditi da neko stvori veštački virus u laboratoriju te ga pusti u svet. Ako bi neko stvarno želeo da prouzrokuje takvu vrstu štete, takva opasnost je realna i svakako dostupnija od cikličnih pandemija, kaže Gejts.\nIstakao je da su se kroz istoriju upravo epidemije pokazale kao najučestaliji najpogubniji kataklizmički događaji za čovečanstvo. Kada ga je voditelj upitao kako je predvideo ovakvu vrstu virusa, Gejts se osvrnuo na cikličnost respiratornih virusa i otkrio da uopšte nije dobar osećaj reći: „Rekao sam vam“.\n„Postoje rizici poput potresa koji se stalno ponavljaju, ili ratovi, požari, uragani… Pandemije ne dolaze toliko redovno i misli se da idućih godina neće biti problem, pa da ne treba ulagati toliko novca u to. Ova pandemija će nas naterati da shvatimo da to treba da bude prioritet“, nada se osnivač Majkrosofta, prenosi Indeks.\n„Internet je doneo zlatno doba širenja informacija te mogućnost obrazovanja u domove. Ipak, društvene mreže često znaju da stvore zbrku i usmere ljude u pogrešnom smeru“, poručio je, te dodao:\n„Stvoriti sigurnu vakcinu je zahtevnije i osetljivije nego sastavljanje, npr., mlaznog motora. Bilo koja greška u tom procesu nosi strašne posledice. Broj vakcina koji se može proizvesti u određenom vremenu zavisi od same sigurnosti njihove izrade. Pomalo mi je žao AstraZeneke jer su se prvi ponudili da pomognu u tom procesu Oksfordskom univerzitetu, i to na neprofitnoj bazi, a sad plaćaju danak za to“, poručuje Gejts i dodaje da se ne zamara previše teorijama zavere, ali da se nada da će razum na kraju pobediti.


RTS :: Luka tri i po godine sa Zvezdom\nFudbal Luka tri i po godine sa Zvezdom\nponedeljak, 19. dec 2011, 13:16 -> 21:13\nLuka tri i po godine sa Zvezdom\nDosadašnji fudbaler Rada i mladi reprezentativac Srbije Luka Milivojević potpisao je ugovor sa Crvenom zvezdom na tri i po godine. Mladi fudbaler veruje u sebe, Lukić smatra da je izabrao "najteži, ali najbolji put".\nFudbalski klub Crvena zvezda potpisao je ugovor na tri i po godine s dosadašnjim veznim igračem Rada Lukom Milivojevićem.\n"Čast mi je što ću nositi Zvezdin dres, od malih nogu sam veliki zvezdaš. Drago mi je što sam na krsnu slavu Sveti Nikola potpisao ugovor", kazao je Milivojević, koji će u Zvezdi nositi dres s brojem 15.\n"Znam šta su ciljevi Zvezde i na svakoj utakmici ću ginuti za dres, a ako se svi budu odnosili prema njemu kao ja, neće biti problema. Meni Crvena zvezda donosi mnogo i ovo mi je najbolji potez u životu", rekao je Milivojević. Na pitanje novinara da li sebe smatra najboljim fudbalerom u Super ligi Srbije, on je ocenio da će se to "pokazati" i da "veruje u sebe".\n"Verujem u sebe, a pokazaće se da li sam najbolji u Super ligi ili ne. Upoznat sam da me je Prosinečki najviše tražio, drago mi je kad me takav igrač želi u timu, a igram na istoj poziciji na kojoj je on igrao, tako da ću mnogo naučiti od njega", istakao je Milivojević.\nPredsednik Crvene zvezde Vladan Lukić rekao je da je Milivojević izabrao "najteži, ali najbolji put" u fudbalskoj karijeri.\n"Ovo je velika šansa da ostvari ono što je sanjao i verujem da je neće propustiti", rekao je predsednik Zvezde na promociji igrača.\n(ponedeljak, 19. dec 2011, 17:56) - anonymous [neregistrovani]\nМиливојевић три и по године са Звездом\nbudes li ostao godinu ipo bice premije kakve tri ipo.pa koji igrac u srbiji koji potpise ugovor na tri cetri godine ostane do kraja.\nniko pa neces ni ti prodace tebe cika luka cim mu se ukaze prilika\n(ponedeljak, 19. dec 2011, 15:21) - anonymous [neregistrovani]\nMilojević: Nismo vanzemaljci, derbi je nepredvidiva utakmica\nJovičić: Raspoloženi i puni sampouzdanja pred derbi\nZvezda na pripremama u Turskoj, Kafu na izlaznim vratima


Vlast ne žali na luksuz i "vile"?! - ISTOK - www.istokrs.com | Vijesti iz Istočne Hercegovine\nVlast ne žali na luksuz i “vile”?!\nHome /Info/Ekonomija/Vlast ne žali na luksuz i “vile”?!\nU „Vilu“ Jahorina, koju će koristiti funkcioneri, vlast Republike Srpske potrošila je prošle godine više od milion maraka. Ova nabavka nije bila planirana, urađena je po hitnom postupku i bez objave javnog tendera za nabavku radova. Na opremanje su trošena i sredstva od klirinškog duga koji je uplatila Rusija, utvrdila je Glavna služba za reviziju javnog sektora RS.\nU izvještaju o provedenoj finansijskoj reviziji Ministarstva trgovine i turizma RS revizori su naveli da je Ministarstvo u ime i za račun Vlade RS izvršilo nabavku radova na sanaciji objekta „Vila“ Jahorina.\n„Pomenuta nabavka se ne planira planom nabavki Ministarstva, a prikazana je u realizaciji. Za sanaciju i rekonstrukciju „Vile“ Jahorina, po hitnom postupku, proveden je pregovarački postupak bez objave obavještenja“, istakli su revizori.\nZanimljivo je da je ovo jedini postupak javne nabavke koji je Ministarstvo uradilo pregovaračkim putem bez objave obavještenja.\nRevizorski izvještaj otkriva da je sanacija i rekonstrukcija „Vile“ koštala 862.062 KM, a opremanje dodatnih 180.000 KM.\nLuksuziranje umjesto kapitalnih investicija\nVlada je za luksuziranje „Vile“ koristila i sredstva od naplaćenog klirinškog duga koje je isplatila Ruska Federacija iako je prethodno obećala da će taj novac biti isključivo korišten za kapitalne investicije.\nTako je iz sredstava klirinškog duga za opremanje objekta „Vila“ na Jahorini izdvojeno 179.952 KM, po Odluci Vlade o usmjeravanju novca.\n„Nabavljen je proizvodno uslužni namještaj u iznosu od 150.342 KM i proizvodno uslužni inventar od 18.811 KM“, navedeno je u revizorskom izvještaju.\nPredsjednik Vlade Republike Srpske Željka Cvijanović izjavila je da će sredstva od klirinškog duga koji je isplatila Ruska Federacija biti korištena za kapitalne projekte o kojima će odlučivati Vlada, a ne za “krpljenje budžetskih rupa”, kako to vole da kažu opozicionari.\n“Iako je prvobitno planirano da se sredstva dobijena isplatom klirinškog duga usmjere prvenstveno za izmirenje zaostalih obaveza u poljoprivredi, to sada nije neophodno, jer smo postigli sasvim dobru dinamiku isplate i bez ovih sredstava. Zaključno sa krajem avgusta izvršenje agrarnog budžeta za tekuću godinu iznosiće 50 odsto, tako da će sredstva od klirinškog duga biti korištena za kapitalne projekte o kojima će odlučivati Vlada Srpske”, istakla je Cvijanovićeva u intervjuu Srni.\nMeđutim, u revizorskom izvještaju navodi se da „nefinansijska imovina u stalnim sredstvima u pripremi iznosi 1.042.044 KM i odnosi se sanaciju i rekonstrukciju objekta „Vila“ na Jahorini, a po osnovu Odluke Vlade o usmjeravanju sredstava iz sredstava klirinškog duga“.\nPosao sanacije i rekonstrukcije radila je firma „Korićanac zdrug“ Banjaluka, dok je opremanje vršilo preduzeće „Dineco“ iz Trebinja.\n„Vila“ na Jahorini ima dnevni boravak i trpezariju, predsjednički apartman i kamin salu, tri sobe, potkrovlje u kojem je takođe soba i lobi.\nRevizori su naveli i da je Plan javnih nabavki navedenog Ministarstva za 2018. godinu, težak 1,6 miliona KM, imao pet izmjena i dopuna, te da je na kraju provedeno 39 postupaka nabavki od 2,1 miliona KM.\nZa aviotransport (6.649 KM), telekomunikacione (11.999 KM) i pravne usluge (936 KM) Ministarstvo nije provodilo postupke javnih nabavki, što nije u skladu sa Zakonom o javnim nabavkama.\nBoljem plasmanu hercegovačkog meda od kadulje neophodna veća podrška vlasti – Velika korist za sve u lancu proizvodnje


Povodom otpočinjanja rada 8. kongresa Komunističke partije Kube, 16. 04. 2021, Nova komunistička partija Jugoslavije uputila je pozdravnu poruku koja je poslata na adresu CK KP Kube i Prvog sekretara Raula Kastra.\nU pozdravnoj poruci se navodi:\nRaulu Kastro Ruzu,\nPrvom sekretaru CK Komunističke partije Kube\nPovodom 8. kongresa Komunističke partije Kube, u ime Centralnog komiteta Nove komunističke partije Jugoslavije (NKPJ), želimo da uputimo tople čestitke i najbolje želje drugu Generalnom sekretaru, Centralnom komitetu, članovima Partije i narodu socijalističke Kube.\nDanas kubanski narod, ujedinjen oko Komunističke partije Kube koju vodite vi, energično napreduje putem socijalizma, hrabro zaustavljajući dalje izazove neprijateljskih snaga uprkos mnogostrukim problemima i poteškoćama.\nVisoko cenimo uspehe koje je kubanski narod postigao u svojoj borbi sa ciljem da osujeti ekonomsku blokadu američkih imperijalista i osnaži socijalističku izgradnju.\nIzražavamo uverenje da će Komunistička partija Kube i dalje voditi kubanski narod ka uspešnom sprovođenju reformi, istovremeno gradeći i čvrsto štiteći socijalizam na Kubi.\nSvim kubanskim komunistima želimo svaki uspeh u njihovim aktivnostima i sprovođenju zacrtanih planova.\nŽelimo vam puno uspeha u radu 8. kongresa Komunističke partije Kube.\nNKPJ visoko ceni odnose prijateljstva i solidarnosti između naših partija.\nI dalje ćemo pružati našu potpunu solidarnost u svim vašim borbama.\nŽivela Komunistička partija Kube!\nZa CK Nove komunističke partije Jugoslavije,\nSekretar za međunarodne poslove\nPrevious: INICIJATIVА ZA POSTAVLJANJE BISTE SI ĐINPINGU U BEOGRADU\nNext: HVALA PALESTINO